Είναι βέβαιο ότι το 2016 θα είναι για όλους μας ανεξαιρέτως μία μεγάλη Επανεκκίνηση. Ένα restart, για μία νέα αρχή, για μία νέα κατεύθυνση προς την οποία θα κινηθούμε όλοι μαζί κι ο καθένας χωριστά με τις μηχανές μας στο φουλ.\nΦυσικά, όπως όλες μας καταλαβαίνουμε γιατί είμαστε μεγάλα κορίτσια πια, κι ας μας αρέσουν τα παραμύθια και τα αστέρια, σε όλα τα restart του κόσμου τούτου, έχει προηγηθεί ο χαμός.\nΈνας χαμός που τον βιώσαμε όλοι στο πετσί μας σε προσωπικό, επαγγελματικό, εθνικό και παγκόσμιο επίπεδο και που δεν χρειάζεται να αναφέρω εδώ, μιας και κάποιες από τις εικόνες του θα μας στοιχειώνουν όλους για πάντα. Λένε πως το πιο βαθύ σκοτάδι είναι λίγο πριν την αυγή. Κι η χρονιά που ξημέρωσε, έχει όλα τα χαρακτηριστικά μιας πολύ λαμπερής αυγής.\nΉδη, από το τελείωμα του προηγούμενου έτους, η μεγαλύτερη ένδειξη ήταν το αστραφτερό ολόγιομο φεγγάρι των Χριστουγέννων. Μία Πανσέληνος είναι μία γέννηση Φωτός λαμπερού, διαφορετικού από τα υπόλοιπα. Το Φως γεννιέται, την ημέρα που γεννιέται ένα μωρό που ήρθε να φέρει την αγάπη και την ειρήνη στον κόσμο. Τρία αστέρια κάνουν τη λάμψη του ακόμα μεγαλύτερη: η Αφροδίτη, ο Δίας και ο Πλούτωνας, όσα και οι Μάγοι.\nΠροσφέρουν δώρα: Η Αφροδίτη (χρυσός) ήταν εκεί για να τιμήσει την ανάγκη του ανθρώπινου πλάσματος για αφθονία, για καλοπέραση, για αγάπη του εαυτού, την αγάπη από την οποία πηγάζουν όλες οι άλλες. Η Αφροδίτη προσφέρει τον χρυσό της στην Πανσέληνο, και απενοχοποιεί την απόλαυση και τη χαρά της ζωής. Μας θυμίζει πως με το δικό μας γέλιο, με τη χαρά, με τον έρωτα, σβήνουν τα γύρω και μέσα μας σκοτάδια.\nΟ Δίας (λιβάνι) μας θυμίζει πως πρέπει να έχουμε Πίστη. Προσφέρει στην Πανσέληνο θυμίαμα, προσφέρει το άνοιγμα του μυαλού, το άνοιγμα των οριζόντων, την πίστη και τη μάθηση που πηγαίνουν μαζί, γιατί η μάθηση είναι άχρηστη αν δεν πιστεύεις πως στην επόμενη στροφή, στο επόμενο πείραμα, στην επόμενη σελίδα, στην επόμενη προσπάθεια, θα βρεις μαγεία, θα βρεις ακόμα ένα μικρό κομμάτι Θεού. Ο ευοίωνος Δίας μας θυμίζει επίσης πως η πίστη δίχως χαμόγελο είναι ο διάβολος.\nΟ Πλούτωνας, σκοτεινή βαρυτική μάζα στα πέρατα του ηλιακού μας συστήματος, φέρει στην Πανσέληνο το δικό του συμβολισμό. Το μύρρο – το πολύτιμο έλαιο με το οποίο άλειφαν τους νεκρούς, και που η παράδοση θέλει να αλείφθηκε με αυτό το βαζάκι μύρρο του μάγου το νεκρό σώμα του Χριστού. Ο Πλούτωνας είναι ο θάνατος, η μόνη σταθερά. Είναι όμως και η ανάσταση, ο μετασχηματισμός, η μετουσίωση σε κάτι άλλο – η Ζωή. Κανείς και τίποτα δεν πεθαίνει ποτέ πραγματικά. Μετουσιωνόμαστε, για να θρέψουμε νέα ζωή. Ο Πλούτωνας συμμετέχει σε αυτή την πανσέληνο γέννησης και χαράς, για να μας θυμίσει πως κάθε στιγμή είναι η τελευταία μας, και πως όποτε χτυπά η καμπάνα, χτυπά και για μας, για τον καθένα από μας και ποτέ μόνο και αποκλειστικά για τον διπλανό μας.\nΓεννιέται ένας καινούργιος κόσμος, ακόμα κι αν δεν φαίνεται ακόμη.\nΟ Παλιός Κόσμος, δεν υπάρχει πια.\nΗ πρώτη Νέα Σελήνη του 2016 στο ζώδιο του Αιγόκερω, πιστοποιεί δομή.\nΟ Αιγόκερως είναι το ζώδιο της δομής, της ιεραρχίας, των ορίων, των κορυφών, του κοιτάω ψηλά, Άνω Θρώσκω, άρα είμαι Άνθρωπος.\nΞεκίνα να δομείς ένα νέο Εαυτό, όλα συνηγορούν υπέρ σου. Ξεκίνα να παράγεις Έργο, μιας κι ο Αιγόκερως είναι Ύλη, Γη, Πράξη. Μίλα με έργα και πράξεις, λιγότερο με λόγια.\nΟ Αιγόκερως είναι ζώδιο του Κρόνου, και τα αιτήματά του είναι η αγνότητα, και η αλήθεια. Η εμπιστοσύνη στην Αλήθεια σου – η εμπιστοσύνη αυτή είναι και το αντίδοτο στο φόβο, που είναι μία από τις βασικές αρνητικές εκφράσεις του Κρόνου.\nΕμπιστεύσου το λαμπερό, αληθινό, εμπνευσμένο σου εαυτό, εμπιστεύσου το όραμά σου, τη δημιουργία σου, την καρδιά σου, το συναίσθημα και το μυαλό σου, και μη φοβάσαι τίποτα.\nΕμπιστεύσου και αφέσου στον Έρωτα.\nΗ χρονιά ξεκίνησε με τον Άρη της μάχης και της φωτιάς στην παγωμένη χώρα του Σκορπιού, και με την Αφροδίτη στον πύρινο Τοξότη, να ψάχνει στόχο για το βέλος της.\nΓίνε εσύ ο Στόχος της.\nΗ πρώτη ευχή των Άστρων του beautyblog.gr για το 2016 είναι να ανασκουμπωθούμε, και να πολεμήσουμε με όλες μας τις δυνάμεις τη Βία μέσα μας, προκειμένου να έρθει Ειρήνη.\nΚαι η πρώτη ερωτική συμβουλή των Άστρων του beautyblog.gr για το 2016, είναι πως, σε μία περίοδο όπου τίποτα «κάλπικο» δεν πρόκειται να σταθεί όρθιο, εσείς να έχετε πυξίδα πως ο Έρωτας είναι χαρά, γιορτή και ευτυχία. Αν αυτός που θέλεις σε κάνει να αισθάνεσαι έστω και στο ελάχιστο θλίψη, μιζέρια, πόνο, απογοήτευση, τότε ανεβαίνεις στο άρμα του Άρη και φεύγεις δίχως καν να κοιτάξεις πίσω σου.\nTags: 2016, featured, Αστρολογία, Νέα Χρονιά, Χρονιά του Έρωτα\nΕύχομαι την συμβουλή σου να την ακολουθήσουν όλες και όλοι που περνούν άσχημα μέσα σε μια σχέση αλλά μένουν, τρέφοντας αυταπάτες ό,τι κάτι θα αλλάξει. Άν δεν υπάρχει από την πρώτη στιγμή ο σεβασμός μαζί με τον έρωτα που θα σε απογειώσει στα ουράνια, τότε οπωσδήποτε φεύγεις σε άρμα, σε ποδήλατο, με τα πόδια τρέχοντας!!\nΓιατί το ιδανικό ταίρι σου θα βρίσκεται κάπου αλλού και θα σε περιμένει….\n@Tina: Το σχόλιό σου με βρίσκει απολύτως σύμφωνη, αλλά δυστυχώς ακόμα και στην εποχή μας, βλέπω ζευγάρια που ζουν μαζί, απόλυτα συμβιβασμένα, μέσα στη μετριότητα της σχέσης τους. Και είναι κρίμα. Έχω να πω, ότι το σημερινό είναι ένα από τα αγαπημένα μου κείμενα, της ElizaBBeth.\nΥπέροχο και ελπιδοφόρο άρθρο! Στάθηκα στο να πολεμήσουμε τη βία μέσα μας έτσι ώστε να επέλθει η Ειρήνη.. Πόσο σωστό!\nΕύχομαι να είναι ετσι ΕlizaBBeth! Μια καινούργια αρχή για όλους. Εύχομαι να μην υπάρχει κι άλλος πάτος στο βαρέλι. “Τίποτα «κάλπικο» δεν πρόκειται να σταθεί όρθιο”… εύχομαι να είναι έτσι, γιατί χάσαμε οτιδήποτε αληθινό μέσα στα βουνά των κάλπικων…\nΑισιόδοξο post.Σ’αυτή τη φάση βρίσκομαι ακριβώς,πήγαινα πίσω για να πάρω φόρα.Αγαπημένη μας @ElizaBBeth περιμένω λεπτομέρειες,διαφώτιση,καθοδήγηση.\ntha symfoniso me tin @Litsa, kai emena mou fanike poly aisiodokso to post k nomizo oti ayto mas xreiazete aisiodoksia gia na doume ta kalitera epitelous na erxonte!!\nmou aresoun poly ta post tis agapimenhs mas @ElizaBBeth!! se eyxaristoyme k anamenoume….!!!!\nfilakia polla agapimenes mou…!!!\nΚάψε κάψε ElizaBBeth!! Μακάρι ένα καλό ξεκαθάρισμα χρειάζεται!!\nΓια ….πες μας,η Ελλάδα τι θα πάρει από τη μεγάλη Επανεκκίνηση;Θα έρθει το πολυπόθητο restart?H δομή του Αιγόκερου θα επηρεάσει τους κυβερνώντες;Βλέπεις…έχω πιο σύνθετες αστρολογικές ανησυχίες!


sibilla - σίβυλλα: O Στάθης Παναγούλης φοράει παντελόνια: "ΕΙΝΑΙ ΚΑΡΝΑΒΑΛΟΣ ΓΕΛΩΤΟΠΟΙΟΣ ΚΑΙ ΨΥΧΟΠΑΘΗΣ. Ο Άδωνις Γεωργιάδης έχει μεταβληθεί σε ΚΑΡΝΑΒΑΛΟ και ΓΕΛΩΤΟΠΟΙΟ..."\nO Στάθης Παναγούλης φοράει παντελόνια: "ΕΙΝΑΙ ΚΑΡΝΑΒΑΛΟΣ ΓΕΛΩΤΟΠΟΙΟΣ ΚΑΙ ΨΥΧΟΠΑΘΗΣ. Ο Άδωνις Γεωργιάδης έχει μεταβληθεί σε ΚΑΡΝΑΒΑΛΟ και ΓΕΛΩΤΟΠΟΙΟ..."\nΔΗΛΩΣΗ ΣΤΑΘΗ ΠΑΝΑΓΟΥΛΗ ΑΠΟ FACEBOOK\nΑΔΩΝΙΣ ΓΕΩΡΓΙΑΔΗΣ ΥΠΟΥΡΓΟΣ:\nΑπευθυνόμενος στους εργαζομένους είπε: «Έπρεπε να σας έχουν απολύσει για να δείτε τι θα πεί βερίκοκο!»\nΟ Στάθης Παναγούλης δήλωσε:\n«ΕΙΝΑΙ ΚΑΡΝΑΒΑΛΟΣ ΓΕΛΩΤΟΠΟΙΟΣ ΚΑΙ ΨΥΧΟΠΑΘΗΣ.\nΟ Άδωνις Γεωργιάδης έχει μεταβληθεί σε...\nΚΑΡΝΑΒΑΛΟ και ΓΕΛΩΤΟΠΟΙΟ. Είναι στις τηλεοράσεις από το πρωί ως το βράδυ. Ο κύριος αυτός έχει γελοιοποιήσει την πολιτική. Παρακαλούνται οι εργαζόμενοι στο ΔΡΟΜΟΚΑΪΤΕΙΟ ΝΟΣΟΚΟΜΕΙΟ (ΔΑΦΝΙ), όταν τους επισκεφθεί, να του φορέσουν ΖΟΥΡΛΟΜΑΝΔΥΑ».


Πανεπιστημιακά Φροντιστήρια για το Πανεπιστήμιο Κρήτης\nHome » Εκπαιδευτικά Προγράμματα » Πανεπιστημιακά Φροντιστήρια » Πανεπιστήμιο Κρήτης\nΤα ΠΑΝΕΠΙΣΤΗΜΙΑΚΑ ΦΡΟΝΤΙΣΤΗΡΙΑ ΒΙΤΑΛΗ διοργανώνουν εξειδικευμένα προγράμματα προετοιμασίας για τα μαθήματα τόσο σε προπτυχιακό όσο και σε μεταπτυχιακό επίπεδο για τις φοιτήτριες και τους φοιτητές των Σχολών και των Τμημάτων του Πανεπιστημίου Κρήτης.\nΤα τμήματα προετοιμασίας αποτελούνται αποκλειστικά και μόνο από φοιτήτριες και φοιτητές της ίδιας Σχολής /Τμήματος του Πανεπιστημίου Κρήτης (δεν είναι διατμηματικά ή και διαπανεπιστημιακά) ώστε να επιτυγχάνεται η βέλτιστη προετοιμασία για τις εξετάσεις βασισμένη στην τρέχουσα ύλη του συγκεκριμένου μαθήματος, στον τρόπο εξέτασης αλλά και στις ιδιαιτερότητες του συγκεκριμένου Τμήματος.\nΜε τον τρόπο αυτό πετυχαίνουμε πολύ υψηλά ποσοστά επιτυχίας που προσεγγίζουν το 100% ακόμα και στα πλέον δύσκολα και απαιτητικά μαθήματα των Σχολών/Τμημάτων.\nΤα μαθήματα διεξάγονται και εξ αποστάσεως μέσω της επαγγελματικής ψηφιακής πλατφόρμας σύγχρονης εκπαίδευσης του Εκπαιδευτικού Ομίλου ΒΙΤΑΛΗ (e-learning).\nΤο Πανεπιστήμιο Κρήτης ιδρύθηκε το 1973 με έδρα το Ρέθυμνο.\nΟ αρχικός σχεδιασμός του Πανεπιστημίου περιελάμβανε την ίδρυση της Φιλοσοφικής Σχολής με έδρα το Ρέθυμνο και της Σχολής Θετικών Επιστημών με έδρα το Ηράκλειο.\nΚαι οι δύο Σχολές λειτούργησαν για πρώτη φορά το Ακαδημαϊκό έτος 1977 – 1978.\nΣήμερα το Πανεπιστήμιο Κρήτης αποτελείται από 5 Σχολές και συνολικά 16 Τμήματα με έδρες το Ρέθυμνο και το Ηράκλειο.\nΕπιλέγοντας την Σχολή ή το Τμήμα του Πανεπιστημίου Κρήτης που σας ενδιαφέρει μεταφέρεστε στην αντίστοιχη ιστοσελίδα με την λίστα των υποστηριζόμενων μαθημάτων.\nΟι λίστες των μαθημάτων είναι ενδεικτικές, περιλαμβάνουν κυρίως τα βασικά μαθήματα (μαθήματα κορμού) και μεταβάλλονται συνεχώς ανάλογα με τις μεταβολές στο πρόγραμμα σπουδών κάθε Σχολής ή Τμήματος. Τα υποστηριζόμενα μεταπτυχιακά μαθήματα δεν εμφανίζονται στις λίστες.\nΦιλοσοφική Σχολή (Ρέθυμνο)\nΣχολή Επιστημών Αγωγής (Ρέθυμνο)\nΣχολή Κοινωνικών Επιστημών (Ρέθυμνο)\nΣχολή Θετικών και Τεχνολογικών Επιστημών (Ηράκλειο)\nΙατρική Σχολή (Ηράκλειο)


Ποιοι βγάζουν τους στρατιωτικούς στο δρόμο; - OnAlert.gr\nΌσοι εύκολα “καταδικάζουν” την απόφαση στρατιωτικών εν ενεργεία και αποστράτων να βγουν στο δρόμο ,όχι για να “απεργήσουν” όπως σκοπίμως γράφουν, αλλά για να κάνουν γνωστή και στην υπόλοιπη κοινωνία τη δραματική κατάσταση στην οποία έχουν περιέλθει οι ΕΔ της χώρας, ίσως θα έπρεπε να σκεφτούν ορισμένα πράγματα που δεν πρέπει να μας διαφεύγουν.\nΓια παράδειγμα την αδιαφορία των πολιτικών για τις ΕΔ. Πέρα από τις δηλώσεις στήριξης και …συμπόνοιας για τους στρατιωτικούς τι έκαναν οι κυβερνήσεις των τελευταίων τριών ετών για να προστατεύσουν επί της ουσίας τις ΕΔ και τους στρατιωτικούς; Απολύτως τίποτα!\nΠοιος από τους πρωθυπουργούς και τους υπουργούς Οικονομικών και Άμυνας πήρε στα σοβαρά όσα ακόμη και Αρχηγοί Γενικών Επιτελείων τους είπαν για κλείσιμο μονάδων και στρατοπέδων; Ο κ.Βενιζέλος που τώρα “συμπονά” τους…αυτιστικούς στρατιωτικούς ούτε που ασχολήθηκε. Ο Μπεγλίτης που τον διαδέχτηκε αν και είχε έτοιμη μελέτη για κλείσιμο πάνω από 400 στρατοπέδων δεν τόλμησε. Ο Αβραμόπουλος …ήταν προσωρινός και ο Φράγκος υπηρεσιακός. Ο Παναγιωτόπουλος …επαναλειτούργησε τη Καλαμάτα και είχε έτοιμη και τη Κόρινθο! Όλοι δεν τόλμησαν να τα εναντιωθούν σε κατεστημένες αντιλήψεις , σε μικροκομματικά συμφέροντα και τοπικά αιτήματα και απαιτήσεις. Κανείς δεν τόλμησε να προχωρήσει και να παρουσιάσει στις επαφές με την τρόϊκα μια ολοκληρωμένη αναδιοργάνωση των ΕΔ που πρώτα απ΄ όλα θα απέδιδε εκατοντάδες εκατομμύρια.\nΤο γιατί είναι προφανές. Το πολιτικό σύστημα εξακολουθεί να λειτουργεί όπως και την περίοδο προ κρίσης! Με “ρουσφέτια”, προσλήψεις -ναι προσλήψεις- και βολέματα. Δεν λέει να αλλάξει .\nΊσως λοιπόν αντί να ρωτάμε τους στρατιωτικούς γιατί κατεβαίνουν στο δρόμο θα πρέπει να ρωτάμε τους πολιτικούς γιατί -επιτέλους- δεν σοβαρεύονται. Οι στρατιωτικοί μας έδωσαν απάντηση για το τι τους βγάζει στο δρόμο. Η απόγνωση. Οι πολιτικοί έχουν απάντηση εκτός από την αγωνία της επανεκλογής τους;\nΤελικά είναι αυτοί που οδήγησαν τους στρατιωτικούς με στολή στο δρόμο.


Πότε να ενσωματώσετε την επιχείρησή σας\nΠριν ενσωματώσετε θα πρέπει να λάβετε υπόψη το προσωπικό σας σενάριο, αυτό που μπορεί να θεωρήσετε είναι αυτό που πρέπει να προστατεύσετε. Αν έχετε περιουσιακά στοιχεία που βρίσκονται σε κίνδυνο, θα πρέπει να ξεκινήσετε εκεί. Στα μάτια ενός πιστωτή, οτιδήποτε κατέχετε είναι πλεονέκτημα. Το σπίτι, οι τραπεζικοί λογαριασμοί, οι επενδυτικοί λογαριασμοί και τα ακίνητα θα μπορούσαν να στοχεύουν στην εκπλήρωση των επιχειρηματικών υποχρεώσεων. Ο περιορισμός της προσωπικής ευθύνης σας είναι ένας κορυφαίος παράγοντας που πρέπει να ενσωματωθεί. Η ενσωμάτωση προσφέρει επίσης ένα ευρύτερο οικονομικό σενάριο όπου μπορείτε να επωφεληθείτε με την ελαχιστοποίηση της φορολογίας και να κρατήσετε περισσότερα από τα χρήματα που κάνετε. Αυτό θα πρέπει να σταθμίζεται προσεκτικά με το είδος της επιχείρησης στην οποία συμμετέχετε.\n"Η κατανόηση των κατωφλίων είναι σημαντική. Το εισόδημα, η φορολογία και η ευθύνη διαδραματίζουν σημαντικό ρόλο για το πότε θα οργανωθεί τυπικά η επιχείρησή σας."\nΡωτήστε τον εαυτό σας μερικές ερωτήσεις. Θα εκθέσετε τα περιουσιακά σας στοιχεία μέσω επιχειρηματικών κλάδων υψηλού κινδύνου, όπως επικίνδυνων υλικών ή ανοίγοντας την πόρτα σε κάποιον άλλο που θα σας εκθέσει σε ευθύνη όπως η πρόσληψη υπαλλήλων; Ποια είδη επιχειρηματικών εξόδων θα προκύψουν μετά την ενσωμάτωσή σας; Η επιχείρησή σας, ή μήπως πρόκειται στο εγγύς μέλλον, να διαθέτει ιδιοκτησία όπως οχήματα ή εξοπλισμό; Ακριβώς στα παραπάνω παραδείγματα μπορείτε να αρχίσετε να διαμορφώνετε τα οφέλη της ενσωμάτωσης.\nΕνσωμάτωση μιας Side Business\nΕδώ θα εξερευνήσουμε ένα παράδειγμα μιας μικρής επιχείρησης που ξεκίνησε ως κάποια «δευτερεύουσα εργασία» και ποια βασικά κατώτατα όρια οδηγούν στην ενσωμάτωση μιας επιχείρησης.\nΠΑΡΑΔΕΙΓΜΑ: Ο Mike είναι υπάλληλος πλήρους απασχόλησης σε κατάστημα ανάρτησης φορτηγών και εγκαθιστά κιτ και κατασκευάζει προσαρμοσμένα εξαρτήματα για οχήματα απόδοσης. Συχνά καλείται να δανείσει την εμπειρία του για ειδικά έργα, όπως αγωνιστικά φορτηγά, προφυλακτήρες, κυλιόμενα κλουβιά και βάσεις για εξειδικευμένα εξαρτήματα του συστήματος. Αυτό το κάνει στον ελεύθερο χρόνο του συνεργαζόμενο με την ομάδα του πελάτη του, χρησιμοποιώντας τα εργαλεία και τους χώρους εργασίας τους. Σήμερα βγάζει δύο χιλιάδες δολάρια το μήνα τα σαββατοκύριακα και κατά τη διάρκεια της αγωνιστικής περιόδου ξοδεύει αρκετές αργά το βράδυ βοηθώντας ομάδες, παρέχοντας τις υπηρεσίες του. Ο Mike πιστεύει ότι δεν χρειάζεται να ενσωματωθεί ακόμα.\nΟ Mike ισχυρίζεται ότι το εισόδημα από την προσωπική του φορολογική δήλωση, ωστόσο δεν έχει επιχειρηματικές εκπτώσεις, καθώς παρέχει μόνο υπηρεσίες και δεν χρειάζεται εξοπλισμό ή εργαλεία, όπως προμήθειες συγκόλλησης και συμπιεστές. Ο Mike είναι μονός και νοικιάζει ένα διαμέρισμα και έχει ελάχιστα προσωπικά περιουσιακά στοιχεία. Τα έσοδα του από τα δευτερεύοντα έργα του είναι περίπου το ένα τέταρτο του εισοδήματος από πλήρη απασχόληση. Η δουλειά του Mike δεν τον εκθέτει σε σενάριο προσωπικού τραυματισμού ή ευθύνη λόγω προϊόντων, οπότε ο κίνδυνος του είναι ελάχιστος. Σε αυτήν την περίπτωση, μπορεί να είναι προς το συμφέρον του Mike να παραμείνει ο μοναδικός ιδιοκτήτης και να διεκδικήσει το εισόδημά του με λίγες ή καθόλου αναλυτικές επιχειρηματικές παρακρατήσεις.\nΜπορούμε να συνεχίσουμε με το ίδιο παράδειγμα και να δείξουμε ότι η επιχείρηση του Mike αναπτύσσεται κατά τη διάρκεια ενός έτους. Τώρα αγόρασε τον δικό του εξοπλισμό, ένα ρυμουλκούμενο για να το μεταφέρει και ένα φορτηγό για να μεταφέρει τα εργαλεία του. Η επιχείρησή του διαθέτει πλέον ιδιοκτησία. Επιπλέον, ο Mike κερδίζει περισσότερα χρήματα και σκέφτεται να μισθώσει το δικό του χώρο, έτσι ώστε οι πελάτες του να μπορούν να του φέρουν ένα όχημα για χρονικές περιόδους για να υποβληθεί στην κατασκευή του. Ο Mike σκέφτεται επίσης να προσλάβει έναν βοηθό μερικής απασχόλησης. Αυτό υπερβαίνει ένα κατώφλι όπου η ενσωμάτωση πρέπει να είναι το επόμενο βήμα. Ο Mike αυξάνει τώρα τα έσοδα και τις δαπάνες της επιχείρησής του. Ο χώρος που μίσθωσε όπου οι πελάτες και τα άτομα παράδοσης παρευρίσκονται σε τακτική βάση τον εκθέτουν σε σενάρια προσωπικού τραυματισμού. Η πρόσληψη υπαλλήλου σημαίνει ότι οτιδήποτε κάνει ο υπάλληλός του για λογαριασμό της επιχείρησης, είναι υπεύθυνος για τον Mike. Αυτή η ευθύνη σημαίνει ότι είναι τώρα καιρός να ενσωματωθεί. Τώρα ο Mike συνιστάται να οργανώσει την επιχείρησή του στο παρελθόν υπό μια ενσωματωμένη οντότητα προκειμένου να διαχωρίσει την προσωπική του κατάσταση από αυτήν της επιχείρησής του.\nΟ Μάικ θα μπορούσε να ξεκίνησε έναν μοναδικό ιδιοκτήτη και η ανάπτυξή του οδήγησε σε κατώτατα όρια που υποδηλώνουν ότι ενσωματώνει την επιχείρησή του. Εάν το επιχειρηματικό σχέδιο του Μάικ ήταν να ξεκινήσει με μερική απασχόληση, να αποκτήσει αργά εξοπλισμό και εργαλεία, έπειτα να βρει χώρο και να αναλάβει την κατασκευή του με πλήρη απασχόληση, μπορεί να ήθελε να ενσωματωθεί κατά την έναρξη της επιχείρησής του. Αυτό ανοίγει την πόρτα για πρόσθετα οφέλη. Εάν ο Mike επρόκειτο να μισθώσει ή να χρηματοδοτήσει ένα κομμάτι εξοπλισμού, η επιχείρησή του να ενσωματωθεί για x χρόνια θα μπορούσε να ωφελήσει τη δημιουργία επιχειρηματικού πιστωτικού προφίλ, που τον χωρίζει περαιτέρω από αυτό της επιχείρησής του. Περιορίζοντας ακόμη περισσότερο την ευθύνη του.\nΕπιχειρησιακή ενσωμάτωση εκκίνησης\nΈνα άλλο παράδειγμα σεναρίου είναι μια νεοσύστατη επιχείρηση που η εκτελεστική της διοίκηση έχει μεγάλα σχέδια για την ανάπτυξη και ακόμη και την πώληση της επιχείρησης όπου η ενσωμάτωση βρίσκεται στο σχέδιο από την πρώτη μέρα.\nΠΑΡΑΔΕΙΓΜΑ: Η Deanna είναι ιδιοκτήτης μικρής επιχείρησης νομικών υπηρεσιών που βοηθά άλλους ιδιοκτήτες επιχειρήσεων να διατηρήσουν τις εταιρικές τους διατυπώσεις. Διατηρεί ενημερωμένα εταιρικά αρχεία, βιβλία λεπτών και νομικά έγγραφα για μια τοπική βάση πελατών. Η επιχείρησή της βασίζεται σε υπηρεσίες paralegal χρησιμοποιώντας μια πρακτική προσέγγιση όπου μπορεί να διαχειριστεί όλες τις ανάγκες εγγράφων των πελατών της μέσω των καθιερωμένων γραφείων και των υπαλλήλων της. Αποφασίζει να αναπτύξει ένα διαδικτυακό λογισμικό που επιτρέπει στους πελάτες της να παρέχουν τις πληροφορίες σε ένα σύστημα λογισμικού που θα δημιουργήσει το νόμιμο έγγραφο για τους οποίους κατεβάζουν. Τώρα η προσέγγιση της Deanna είναι παγκόσμια, μέσω του Διαδικτύου, και η αγορά-στόχος της περιλαμβάνει πλέον κάθε ενσωματωμένη επιχείρηση στη χώρα.\nΗ Deanna φέρνει εξωτερικούς συμβούλους επί του σκάφους για να διευκολύνει το επιχειρηματικό μοντέλο και την τεχνική λύση. Αποφασίζει ότι αυτή η επιχείρηση έχει τεράστιο δυναμικό εισοδήματος και πρόκειται να επιδιώξει επενδυτές να μεταφέρουν γρήγορα την εταιρεία προς τα εμπρός και να φέρουν αυτή την τεχνολογία στην αγορά. Σε συνεργασία με τους συμβούλους της, πραγματοποιείται επιχειρηματική μοντελοποίηση καθώς και επιχειρηματική ανάλυση για την ανάπτυξη λογισμικού. Θέλει αμέσως να ενσωματώσει την επιχείρηση. Αναμένει να έχει προσωπικό 24 εντός των πρώτων 12 μηνών, να μισθώσει γραφεία και εξοπλισμό και να επιστρέψει τους συμβούλους για τις δαπάνες τους κατά την έναρξη της επιχείρησης.\nΑυτή είναι μια κατάσταση που δικαιολογεί την ενσωμάτωση. Τα σχέδια για αυτήν την επιχείρηση και τα έξοδα που είναι απαραίτητα για να αποδειχθεί το επιχειρηματικό μοντέλο καθιστούν το κόστος της επίσημης οργάνωσης της επιχείρησης σε μια ενσωματωμένη οντότητα ονομαστική στην καλύτερη περίπτωση. Αυτό αποδεικνύει στους επενδυτές ότι είναι σοβαρή για την επιτυχία και ότι βρίσκεται στην επιχείρηση για το μέλλον. Έχει επενδύσει τα δικά της προσωπικά κεφάλαια και έχει επεκτείνει την προσωπική της πίστωση για να εγγυηθεί έναν εμπορικό λογαριασμό για διαδικτυακές συναλλαγές. Ξεκίνησε ολόκληρη την επιχείρησή της ως ξεχωριστή ξεχωριστή οντότητα από την ίδια, αφού ενσωματώθηκε αμέσως, επομένως τα προσωπικά της περιουσιακά στοιχεία δεν εκτίθενται σε επιχειρηματική ευθύνη και εξαιρέσεις - με εξαίρεση την προσωπική εγγύηση για λογαριασμό εμπόρου, ωστόσο θα συζητήσουμε αυτά τα θέματα αργότερα στον οδηγό.\nΕνσωμάτωση για προστασία μεγάλων ευθυνών\nΣε ορισμένες περιπτώσεις, θα ήταν γελοίο να μην ενσωματωθεί πριν από τίποτα άλλο. Στο επόμενο παράδειγμα, και το συντομότερο, η ενσωμάτωση είναι απολύτως απαραίτητη.\nΠΑΡΑΔΕΙΓΜΑ: Ο Jim είναι πλαστικός χειρουργός, ανοίγοντας τη δική του πρακτική. Το επάγγελμα αυτό τον ανοίγει σε αγωγές κακοδιοίκησης, σε ευθύνη για τα προϊόντα (σε ορισμένες περιπτώσεις) και σε πληθώρα απειλών για την κατοχή των περιουσιακών του στοιχείων από έναν πιστωτικό φορέα στον οποίο έχει εκδοθεί απόφαση υπερβαίνουσα την κρίση του ασφαλιστηρίου συμβολαίου. Ακόμη και ένας καλά ασφαλισμένος, έμπειρος, επαγγελματίας δεν μπορεί να ξεφύγει από την καταιγίδα ευθύνης σε έναν τομέα όπως αυτός. Εδώ Jim ενσωματώνει μια επαγγελματική εταιρία για να ανοίξει τη νέα του πρακτική.\nΚανένα από αυτά τα παραδείγματα δεν ήταν παρόμοιου χαρακτήρα, ωστόσο αποδεικνύει την ίδια διαδικασία λήψης αποφάσεων κατά την εξέταση της ενσωμάτωσης. Αρχικά, είχαμε ένα άτομο που έκανε κάποια επιπλέον χρήματα ενώ εργαζόταν με πλήρη απασχόληση, όπου η επιχείρησή του μεγάλωνε πέρασε κατώτατα όρια που απαιτούσαν προστασία ευθυνών όταν η ενσωμάτωση ήταν το επόμενο βήμα. Στο δεύτερο παράδειγμα, είχαμε έναν επιχειρηματία ο οποίος δεν είχε καμία ευθύνη και αποφάσισε να ενσωματώσει για τον νομικό διαχωρισμό, την αξιοπιστία και να υποστηρίξει τους μελλοντικούς του στόχους για την ανάπτυξη μιας επιτυχημένης επιχείρησης μέσω επιχειρηματικών κεφαλαίων. Στο τελευταίο παράδειγμα εξετάζουμε μια κατάσταση όπου απαιτείται απλή ενσωμάτωση. Τρεις ιδιαιτέρως διαφορετικές καταστάσεις, όλοι όμως ξεπέρασαν τους παράγοντες ενσωμάτωσης μιας επιχείρησης, την προστασία της ευθύνης, την ελαχιστοποίηση της φορολογίας, την αξιοπιστία, την προσέλκυση επενδυτικού κεφαλαίου κ.λπ.\nΤελευταία ενημέρωση στις 27 Δεκεμβρίου 2017


Καρκίνοι δέρματος – Δερματολόγος Αφροδισιολόγος, Κλινική – Laser – Αισθητική Δερματολογία | Αθηνά Ματέκοβιτς Νταλαμάγκα\nΟι καρκίνοι του δέρματος είναι οι συχνότερες κακοήθεις νεοπλασίες στον άνθρωπο.\nΟποιοσδήποτε μπορεί να εμφανίσει καρκίνο του δέρματος, ωστόσο μεγαλύτερη επιρρέπεια παρουσιάζουν οι άνθρωποι με ανοιχτόχρωμο δέρμα, οι οποίοι καίγονται εύκολα στον ήλιο. Αυξημένο κίνδυνο παρουσιάζουν και όσοι έχουν υποστεί ηλιακά εγκαύματα, έχουν εκτεθεί σε ακτινοβολία Χ, έχουν οικογενειακό ιστορικό καρκίνου δέρματος ή έχουν εξασθενημένο ανοσοποιητικό σύστημα λόγω ασθένειας ή λόγω λήψης ανοσοκατασταλτικών φαρμάκων. Επίσης, η χρήση σολάριουμ (solarium) έχει επίσημα ενοχοποιηθεί για την πρόκληση καρκίνων του δέρματος.\nΟ σημαντικότερος ωστόσο παράγοντας κινδύνου για την εμφάνιση καρκίνου στο δέρμα θεωρείται η αλόγιστη έκθεση στον ήλιο. Η ηλιακή ακτινοβολία επιδρά κατευθείαν στο DNA των κυττάρων του δέρματος, επιφέροντας αλλοιώσεις, οι οποίες ως επί το πλείστον επιδιορθώνονται άμεσα, από ένα εκτεταμένο και πολυσύνθετο μηχανισμό άμυνας, ο οποίος βρίσκεται σε συνεχή επαγρύπνηση. Ωστόσο, όταν οι βλάβες συσσωρευτούν και οι επιδιορθωτικοί μηχανισμοί ανεπαρκούν, τα μεταλλαγμένα κύτταρα επιβιώνουν, πολλαπλασιάζονται ανεξέλεγκτα και δημιουργούν καρκίνους του δέρματος.\nΟι συνηθέστεροι τύποι καρκίνου του δέρματος είναι τα επιθηλιώματα, που εκδηλώνονται κλινικά ως μεμονωμένες βλάβες – συνήθως σαν σπυριά ή πληγές που επιμένουν, μεγαλώνουν, ή δεν επουλώνονται. Τα επιθηλιώματα προέρχονται από τα κύτταρα της επιδερμίδας (βλέπε Το Δέρμα) και χωρίζονται σε βασικοκυτταρικούς όγκους (BCC) και ακανθοκυτταρικούς όγκους (SCC). Είναι οι συχνότεροι καρκίνοι του ανθρώπου και εμφανίζονται στο γενικό πληθυσμό με αναλογία BCC/SCC=4/1 .\nΒασικοκυτταρικό επιθηλίωμα ρινός\nΟι BCC εκδηλώνονται σχεδόν αποκλειστικά στο πρόσωπο και δε δίνουν μεταστάσεις, αλλά αν παραμεληθούν λαμβάνουν μεγάλες διαστάσεις, προκαλώντας παραμορφώσεις.\nΟι SCC εμφανίζονται σε οποιοδήποτε σημείο του δέρματος, κυρίως όμως στις περιοχές που έχουν υποστεί χρόνια έκθεση στον ήλιο και παρουσιάζουν φωτογήρανση (βλέπε Συχνές ερωτήσεις) ή φέρουν προκαρκινικές αλλοιώσεις όπως ακτινικές υπερκερατώσεις. Θεωρούνται πιο επιθετικοί από τους BCC, καθώς έχουν μια μικρή πιθανότητα εμφάνισης απομακρυσμένων μεταστάσεων, ειδικά όταν εντοπίζονται σε περιοχές όπως χείλη, πτερύγιο αυτιών, παλιές ουλές.\nΑκανθοκυτταρικό επιθηλίωμα τριχωτού κεφαλής\nΤα επιθηλιώματα πρέπει να διαγιγνώσκονται έγκαιρα, πριν λάβουν μεγάλες διαστάσεις και διηθήσουν υποκείμενους ιστούς. Η θεραπεία εκλογής θεωρείται ή εξολοκλήρου χειρουργική αφαίρεσή τους και η ιστολογική επιβεβαίωση. Εναλλακτικά, ανάλογα με την περίπτωση, αρχόμενοι όγκοι μπορούν να αντιμετωπιστούν με κρυοχειρουργική, διαθερμοπηξία και απόξεση, ή τοπική εφαρμογή ανοσοτροποποιητικών φαρμάκων. Προσφάτως έχει προστεθεί στη θεραπευτική μας φαρέτρα ένα καινοτόμο φάρμακο, το Vismodegib (Erivedge), το οποίο έχει λάβει έγκριση έγκριση για τοπικά προχωρημένους βασικοκυτταρικά καρκινώματα.\nΜε την έγκαιρη διάγνωση και θεραπεία το ποσοστό ίασης για τα επιθηλιώματα αγγίζει το 95%. Ο περιοδικός έλεγχος του δέρματος από τη Δερματολόγο σας είναι πολύ σημαντικός καθώς βοηθάει στον έγκαιρο εντοπισμό των ύποπτων βλαβών. Ποτέ μην παραμελείτε μία επίμονη δερματική βλάβη!\nΟ σοβαρότερος και ο πιο επικίνδυνος καρκίνος του δέρματος είναι το μελάνωμα.


Διαδηλώσεις με νεκρό στις ΗΠΑ | Η ΚΑΘΗΜΕΡΙΝΗ\nΤο ειρηνικό ξεκίνημα της διαδήλωσης στο Σιάτλ. Στη συνέχεια, πέτρες, μπουκάλια και πυροτεχνήματα θα τραυμάτιζαν ελαφρά 21 αστυνομικούς. (Φωτ. A.P.)\n28 Ιουλίου, 2020 28.07.2020 • 21:21\nΠΟΡΤΛΑΝΤ. Συγκρούσεις ανάμεσα στην αστυνομία και στους διαδηλωτές σημειώθηκαν σε σειρά αμερικανικών πόλεων το Σαββατοκύριακο, ενώ ένας διαδηλωτής έχασε τη ζωή του στο Τέξας από πυροβολισμό οδηγού αυτοκινήτου και δεύτερος τραυματίστηκε στο Κολοράντο, επίσης από σφαίρες οδηγού.\nΠρόκειται για τη συνέχεια των διαδηλώσεων με αίτημα τον σεβασμό στις ζωές των μαύρων, οι οποίες πυροδοτήθηκαν από μια σειρά θανάτων μαύρων στα χέρια της αστυνομίας. Οι διαδηλώσεις ξεκίνησαν μετά τη δημοσιοποίηση του βίντεο από τη σύλληψη του Τζορτζ Φλόιντ στη Μινεάπολη, ως υπόπτου για διακίνηση πλαστού χαρτονομίσματος 20 δολαρίων. Ο αστυνομικός Ντέρεκ Σόβιν πίεζε τον Φλόιντ, που ήταν πεσμένος και φορούσε χειροπέδες, με το γόνατο στον λαιμό επί οκτώ λεπτά και ενώ εκείνος διαμαρτυρόταν ότι δεν μπορούσε να αναπνεύσει, έως ότου εξέπνευσε.\nΤο Σάββατο, στο Σιάτλ, στη διάρκεια της διαδήλωσης στο Καπιτώλιο, διαδηλωτές πέταξαν πέτρες, μπουκάλια και πυροτεχνήματα προξενώντας ελαφρούς τραυματισμούς σε 21 αστυνομικούς, οι οποίοι προέβησαν σε 45 συλλήψεις. Τα επεισόδια τελείωσαν περίπου στη 1 τα ξημερώματα, όταν οι αστυνομικοί αποσύρθηκαν.\nΣτο Πόρτλαντ του Ορεγκον, εστία επίμονων διαδηλώσεων επί σχεδόν 60 ημέρες, το βράδυ του Σαββάτου οι διαδηλωτές παραβίασαν τον φράχτη που περιβάλλει το ομοσπονδιακό δικαστικό μέγαρο, γύρω από το οποίο βρίσκονται ομοσπονδιακοί αστυνομικοί. Λίγο μετά τη 1 τα ξημερώματα, η αστυνομία χαρακτήρισε τη διαδήλωση «ταραχές» και ανακοίνωσε ότι όποιος δεν απομακρυνθεί κινδυνεύει με σύλληψη, καθώς υφίσταται «σοβαρός κίνδυνος» για τη δημόσια τάξη. Παρ’ όλα αυτά, οι διαδηλωτές παρέμειναν εκεί επί ώρες, κλείνοντας διασταυρώσεις και κραδαίνοντας αυτοσχέδιες ασπίδες, ενώ η αστυνομία προχώρησε σε ρίψη δακρυγόνων. Τις προηγούμενες ημέρες, κάποιοι από τους διαδηλωτές είχαν εξοπλιστεί με φυσητήρες φύλλων προκειμένου να στέλνουν τα δακρυγόνα πίσω στους αστυνομικού. Η νύχτα έληξε με μεγάλο αλλά άγνωστο αριθμό συλλήψεων.\nΣτο Οκλαντ της Καλιφόρνιας, διαδηλωτές πέταξαν βόμβες μολότοφ εναντίον δικαστικού μεγάρου, προξένησαν ζημιά σε αστυνομικό τμήμα και έσπασαν τζάμια, στο τέλος της ειρηνικής διαδήλωσης του Σαββάτου. Το ίδιο βράδυ, στο Ρίτσμοντ της Βιρτζίνια, διαδηλωτές έβαλαν φωτιά σε φορτηγό, ενώ το βράδυ του Σαββάτου έσπασαν τζάμια της υπηρεσίας μετανάστευσης της πόλης της Ατλάντας, στην πολιτεία της Τζόρτζια.\nΠαράλληλα, στο Οστιν του Τέξας, στη διάρκεια διαδήλωσης, αυτοκίνητο προσπάθησε να εισέλθει ανάμεσα στους διαδηλωτές. Σύμφωνα με αυτόπτες μάρτυρες, ο 28χρονος Γκάρετ Φόστερ πλησίασε τον οδηγό και τον σημάδεψε με όπλο, αλλά ο οδηγός πυροβόλησε πρώτος. Οι Αρχές διερευνούν τις συνθήκες αντίστοιχου περιστατικού στο Κολοράντο, το οποίο είχε ως αποτέλεσμα τον τραυματισμό διαδηλωτή.


Η κατηγορία Βιολογική δίνει έμφαση στην προέλευση των φυτικών και ζωικών της συστατικών. Συγκεκριμένα, οι Βιολογικές τροφές δεν περιλαμβάνουν φυτικά συστατικά που έχουν αναπτυχθεί με τη χρήση φυτοφαρμάκων, εντομοκτόνων και ζιζανιοκτόνων. Όσον αφορά τα ζωικά συστατικά, τα κρέας προέρχεται αποκλειστικά από ζώα που δεν έχουν λάβει ορμόνες ή αντιβιοτικά. Βιολογικές τροφές που χρησιμοποιούν φρέσκα πουλερικά, ψάρια και κρέατα και όχι κατεψυγμένα είναι η ORIJEN & η ACANA, οι οποίες παρασκευάζονται στον Καναδά. Πρόκειται για εταιρείες που χρησιμοποιούν πουλερικά ελευθέρας βοσκής και αβγά από φωλιές, κόκκινα κρέατα μεγαλωμένα σε ράντσα, καθώς επίσης και ψάρια αλιευμένα στη φύση.\nΟι ολιστικές τροφές είναι απαλλαγμένες από χημικές ουσίες που επιβαρύνουν την υγεία του ζώου. Με γνώμονα τις πιο εύπεπτες πρωτεϊνες από τη φύση, λαχανικά και φρούτα μαζί με ένα μίγμα από μεταλλικά ιχνοστοιχεία και βιταμίνες, η ολιστική τροφή ενιχύει το ανοσοποιητικό σύστημα του σκύλου με φυσικό τρόπο. Μάλιστα, υπάρχουν και ολιστικές τροφές που είναι ταυτόχρονα και Grain Free, καθώς δεν είναι πλούσιες σε πρωτεϊνες και απαλλαγμένες από σιτηρά.\nΗ τροφή Grain Free ή αλλιώς Χωρίς σιτηρά, δίνει έμφαση στα υψηλά επίπεδα πρωτεινων που ευνοούν τη δημιουργία και τη συντήρηση της μυικής μάζας, είναι απαλλαγμένη όμως από σιτηρά. Πρόκειται για μία τροφή που θεωρείται ιδανική για σκύλους που εμφανίζουν δυσανεξία σε ορισμένες τροφές και αντιμετωπίζουν γαστρεντερικά προβλήματα. Μάλιστα, οι τροφές Grain Free περιέχουν λαχανικά που συμβάλουν σημαντικά στην ευεξία του σκύλου.\nΌπως άλλωστε δηλώνει η ονομασία αυτής της κατηγορίας, πρόκειται για τροφές ανώτατης ποιότητας που περιλαμβάνουν ιδιαίτερα θρεπτικά συστατικά. Δίνουν μεγαλύτερη έμφαση στο κρέας, το κοτόπουλο ή το ψάρι παρά στα σιτηρά.\nΣτην κατηγορία Super Premium ανήκει μια πληθώρα τροφών που μπορούμε να βρούμε στο εμπόριο. Πρόκειται για τροφές με ικανοποιητική θρεπτική αξία σε προσιτή τιμή.\nΗ επιλογή της κατάλληλης τροφής για το σκύλο σας θα πρέπει να γίνει προσεκτικά ώστε να είναι βασισμένη στις πραγματικές του ανάγκες.\nΜε τη βοήθεια των φίλτρων που υπάρχουν στο site, ανάλογα με τη φυλή, την ηλικία και τις διατροφικές ανάγκες του σκύλου σας, θα καταλήξετε στην κατηγορία τροφής (βιολογική, super premium, grain free, ολιστική και άλλες) που του ταιριάζει περισσότερο!\nΗ ACANA ADULT LARGE BREED ξεχειλίζει με κοτόπουλο ελευθέρας βοσκής, καλκάνι αλιευμένο στη φύση και α..\nΓΙΑ ΟΛΟΥΣ ΤΟΥΣ ΣΚΥΛΟΥΣ ΜΙΚΡΟΣΩΜΩΝ ΦΥΛΩΝ 1 ΕΤΟΥΣ ΚΑΙ ΑΝΩΓΕΜΑΤΗ ΜΕ ΚΟΤΟΠΟΥΛΟ ΕΛΕΥΘΕΡΑΣ ΒΟΣΚΗΣ, ΟΛΟΚΛΗΡ..\nΓΕΜΑΤΗ ME ΦΡΕΣΚΑ ΚΟΤΟΠΟΥΛΑ ΕΛΕΥΘΕΡΑΣ ΒΟΣΚΗΣ, ΑΥΓΑ ΑΠΟ ΤΑ ΤΟΠΙΚΑ ΑΓΡΟΚΤΗΜΑΤΑ ΚΑΙ ΦΡΕΣΚΑ ΧΟΡΤΑΡΙΚΑ ΑΠΟ..\nΗ ACANA GRASS-FED LAMB ΕΙΝΑΙ ΜΙΑ ΣΥΝΤΑΓΗ ΠΕΡΙΟΡΙΣΜΕΝΩΝ ΣΥΣΤΑΤΙΚΩΝ ΜΕ 50% ΠΕΡΙΕΚΤΙΚΟΤΗΤΑ ΣΕ ΑΡΝΙ, ΜΙΑ..\nΕΜΠΝΕΥΣΜΕΝΗ ΑΠΟ ΤΑ ΑΠΕΡΑΝΤΑ ΛΙΒΑΔΙΑ ΚΑΙ ΤΙΣ ΒΟΡΕΙΕΣ ΛΙΜΝΕΣ ΤΟΥ ΚΑΝΑΔΑ Η ACANA GRASSLANDS ΧΑΡΑΚΤΗΡΙΖΕ..\nΓΙΑ ΟΛΟΥΣ ΤΟΥΣ ΕΝΗΛΙΚΟΥΣ ΣΚΥΛΟΥΣ ΕΝΟΣ ΕΤΟΥΣ ΚΑΙ ΠΑΝΩΟΙ ΥΠΕΡΒΑΡΟΙ ΣΚΥΛΟΙ ΟΦΕΛΟΥΝΤΑΙ ΑΠΟ ΜΙΑ ΔΙΑΤΡΟΦΗ ..\nΗ ACANA PACIFIC PILCHARD ΕΙΝΑΙ ΣΥΝΤΑΓΗ ΠΕΡΙΟΡΙΣΜΕΝΩΝ ΣΥΣΤΑΤΙΚΩΝ ΜΕ 50% ΠΕΡΙΕΚΤΙΚΟΤΗΤΑ ΣΕ ΣΑΡΔΕΛΑ ΑΛΙ..\nΕμφάνιση 1 έως 20 από 240 (12 Σελ.)


• Το Δοξαστικό της Θ’ Ώρας «Σήμερον γεννάται εκ Παρθένου...» απαγγέλεται πρώτον υπό του ιεροψάλτου–κανονάρχου ή του Ιερέως μπροστά στην εικονα της Γεννήσεως και ακολούθως ψάλλεται υπό των χορών των Ιεροψαλτών, ενώ κρούονται χαρμόσυνα οι καμπάνες\nγ) Πέμπτη 25 Δεκεμβρίου 2014 - Χριστούγεννα\nδ) Πέμπτη 1 Ιανουαρίου 2015 - Πρωτοχρονιά\nε) Δευτέρα 5 Ιανουαρίου 2014 - Παραμονή Θεοφανείων\n• Το Δοξαστικό της Θ’ Ώρας «Την χείραν σου την αψαμένην...» απαγγέλεται πρώτον υπό του ιεροψάλτου – κανονάρχου ή του Ιερέως μπροστά στην εικονα της Βαπτίσεως και ακολούθως ψάλλεται υπό των χορών των Ιεροψαλτών.\n• Αν η Ακολουθία του Όρθρου και των Μεγ. Ωρών τελεσθεί την Κυριακή το απόγευμα, την Δευτέρα το πρωί θα τελεσθεί ο Εσπερινός των Θεοφανείων με την Θεία Λειτουργία του Μεγ. Βασιλείου και εν συνεχεία ο Αγιασμός ως εξής: Μετά το «Είη το όνομα Κυρίου ευλογημένον...» της Θείας Λειτουργίας, τελείται ο Αγιασμός στο μέσον του Ναού:\nδ) Η Ακολουθία του Αγιασμού είναι απαράλλακτη με την Ακολουθία του Μεγάλου Αγιασμού των Θεοφανείων. Δεν διαβάζουμε μόνον το «Τριάς υπερούσιε, υπεράγαθε, υπέρθεε...», διότι δεν είναι ευχή, αλλά λόγος - ομιλία για την εορτή των Θεοφανείων. Μετά την εκφώνηση «Ότι ελεήμων...» και την ευχή «Κύριε Ιησού Χριστέ...» αναγινώσκουμε την ευχή «Μέγας ει, Κύριε...» και προχωρούμε στην Ακολουθία του Αγιασμού.\nε) Στο «Μέγας ει, Κύριε...» δεν καταδύουμε τον Σταυρό, απλά κάνουμε τον Σταυρό μας.\nστ) Στο «Αυτός ούν, φιλάνθρωπε βασιλεύ, πάρεσο και νυν...» αγιάζουμε τα ύδατα βυθίζοντας το χέρι μας σε σχήμα ευλογίας μέσα στο νερό.\nζ) Στο Απολυτίκιο («Εν Ιορδάνη...») καταδύουμε τον Σταυρό όχι πλαγιαστό ή ανάποδα(!) αλλά ΟΡΘΙΟ μέσα στον Αγιασμό σταυροειδώς, και κρούονται χαρμόσυνα οι καμπάνες. Ραντίζουμε το Ιερό Βήμα και τους πιστούς.\nστ) Τρίτη 6 Ιανουαρίου 2014 - Θεοφάνεια\n• Γιά να γιορτάσουμε αληθινά τις μεγάλες ημέρες του Ιερού Δωδεκαημέρου θα πρέπει να καθαρθούμε πνευματικά, ψυχικά, να πλυθούμε μέσα στο Μυστήριο της Εξομολογήσεως. "Καθαρτέον πρώτον και είτα τω καθαρώ προσομιλητέον". Μετάνοια ειλικρινής ενώπιον του πνευματικού πατρός, που είναι ένας Κληρικός και ποτέ ένας λαικός ή μία εικόνα, όπως κάνουν πολλοί και συμβουλεύουν ανάλογα και τους Χριστιανούς μας.\n• Εάν εμείς πετύχουμε την κάθαρση της καρδιάς, να ετοιμάσουμε εν συνεχεία και το ποίμνιό μας. Να προτρέψουμε τους Χριστιανούς μας να εξομολογηθούν, να καθαρθούν και εν συνεχεία να κοινωνήσουν των Αχράντων Μυστηρίων. Έχουμε ευθύνη γι' αυτό, και θα δώσουμε φρικτό λόγο στον Θεό για την ραθυμία που τυχόν δείξαμε ως προς την πνευματική κατάσταση, την τροφο-δοσία και την αναγέννηση του ποιμνίου μας.\n• Θα κληθούμε τις ημέρες αυτές, όπως και πάντοτε, να δώσουμε εξετάσεις στην εντολή της αγάπης. Οι αδελφοί μας που υποφέρουν χρειάζονται την βοήθειά μας. Γι' αυτό λειτουργούν και υπάρχουν τα Φιλόπτωχα Ενοριακά Ταμεία, για να ανακουφίζουν τον ανθρώπινο πόνο. Παρακαλείσθε θερμά να συμπαρασταθείτε με όλες τις δυνάμεις σας στους αδελφούς του Χριστού (πενθούντες, πτωχοί, ηλικιωμένοι, άποροι, ξένοι, μοναχικοί, κ.α.).\n• Στον τομέα των Ιερών Ακολουθιών θα πρέπει να δείξουμε ιδιαίτερο ενδιαφέρον. Να κάνουμε, δηλαδή, όλες τις Ιερές Ακολουθίες, όπως αυτές προβλέπονται από το Τυπικό της Εκκλησίας, με ιδιαίτερο ζήλο, με ιδιαίτερη αγάπη, "ζέον τω πνεύματι, τω Κυρίω δουλεύοντες" κατά την έκφραση του Αποστόλου Παύλου. Να καλύψουμε και να ικανοποιήσουμε τις λατρευτικές ανάγκες του ποιμνίου μας.


Το "Πείραμα του Ερατοσθένη" από το 1ο Δημοτικό Σχολείο Ηγουμενίτσας | Λόγια Σταράτα\nΤο “Πείραμα του Ερατοσθένη” από το 1ο Δημοτικό Σχολείο Ηγουμενίτσας\nΤο 1ο Δημοτικό Σχολείο Ηγουμενίτσας, γιορτάζοντας την ανακήρυξη του 2018 ως έτους Μαθηματικών από το Υπουργείο Παιδείας, Έρευνας και Θρησκευμάτων, διοργανώνει για πρώτη χρονιά το «Πείραμα του Ερατοσθένη στην σχολική τάξη», την Τρίτη 20 Μαρτίου 2018, κατά την εαρινή ισημερία.\nΗ διοργάνωση του πειράματος φέτος, γίνεται σε συνεργασία με τον Ε.Κ.ΦΕ Θεσπρωτίας. Θέλω να εκφράσω τις θερμές μου ευχαριστίες στον υπεύθυνο Ε.Κ.Φ.Ε Θεσπρωτίας κ. Νούση Βασίλειο για την αμέριστη επιστημονική και καθοδηγητική υποστήριξη που προσέφερε στο σχολείο μας Περισσότεροι από 35.000 μαθητές και 2.500 εκπαιδευτικοί από 52 διαφορετικές χώρες έχουν συμμετάσχει «Στο πείραμα του Ερατοσθένη στη σχολική τάξη» μέχρι σήμερα.\nΗ διαθεματική αυτή δραστηριότητα αποτελεί μια ξεχωριστή ευκαιρία για τους εκπαιδευτικούς, να πραγματοποιήσουν με τους μαθητές τους, τον υπολογισμό της περιφέρειας της Γης. Συγκεκριμένα οι μαθητές του σχολείου μας, που θα συμμετάσχουν θα χρησιμοποιήσουν βασικές γνώσεις από το πεδίο των μαθηματικών αλλά και της φυσικής, της αστρονομίας και της γεωγραφίας.\nΜε τη χρήση απλών μέσων, όπως ένας χάρακας ή μία μεζούρα θα μετρήσουν το μήκος της σκιάς μίας ράβδου, ακριβώς την ώρα του τοπικού μεσημεριού. Στη συνέχεια, με βάση της μετρήσεις τους θα υπολογίσουν τη γωνία που σχηματίζουν οι ηλιακές ακτίνες με τη ράβδο , ώστε να καταλήξουν συνεργατικά στον υπολογισμό της περιφέρειας της Γης. Με αυτόν τον τρόπο οι μαθητές θα αναβιώσουν στην αυλή του σχολείου την ιστορική μέτρηση που o έκανε Έλληνας μαθηματικός Ερατοσθένης (276 π.Χ.–194 π.Χ.) πριν από περίπου 2.250 χρόνια στην Αλεξάνδρεια της Αιγύπτου.\nΒασικός στόχος της δράσης είναι η ανάδειξη του πειράματος, ως αναπόσπαστου συστατικού της εκπαιδευτικής διαδικασίας, μέσα από την συμμετοχή μαθητών και εκπαιδευτικών σε βιωματικές και συνεργατικές ανακαλυπτικές δραστηριότητες. Η δραστηριότητα της υλοποίησης του ιστορικού πειράματος του Ερατοσθένη είναι ιδιαίτερα απλή. Με την απλότητα όμως αυτή, είναι ιδιαίτερα εντυπωσιακό ότι κατορθώνει να: • οδηγεί στη διαπιστωμένη γνώση και αποδοχή της αξίας των Θετικών Επιστημών για την κατανόηση του σύμπαντος κόσμου. • προσελκύει αβίαστα το ενδιαφέρον των μαθητών και μαγνητίζει τη σκέψη αρκετών, ώστε να προωθεί και να καλλιεργεί τη θετική στάση τους απέναντι στις Θετικές Επιστήμες.


Πέτσας για Novartis: Να μιλήσει ο Τσίπρας – THE PAPER\nΌπως τόνισε ο κ. Πέτσας σε πρωινή εκπομπή του ΣΚΑΙ αντί για την διερεύνηση του υπαρκτού σκανδάλου διαφθοράς της Novartis, η τότε κυβέρνηση προσπάθησε να κατασκευάσει πολιτική σκευωρία για να σπιλώσει πολιτικούς της αντιπάλους.\nΑκόμη υπενθύμισε πως ο κ. Μητσοτάκης ως αρχηγός της αξιωματικής αντιπολίτευσης είχε ζητήσει πολλές φορές τη διερεύνηση της υπόθεσης.\n«Όταν από το 2016 ένας υπουργός Επικρατείας αναγνωρίζει, σε μια επικοινωνία που δεν διέψευσε την αυθεντικότητα της, την ύπαρξη παρακράτους και μάλιστα με κάποιον που κινεί τα νήματα να είναι αναπληρωτής υπουργός Δικαιοσύνης στην κυβέρνηση που συμμετέχει, αυτά είναι πρωτοφανή πράγματα, και δεν πρέπει να παθαίνουμε μιθριδατισμό… Αυτό είναι σοβαρή απειλή για τη δημοκρατία μας.\nΤο μόνο ερώτημα που έχει να απαντήσει ο κ. Τσίπρας είναι να απαντήσει αν γνώριζε. Είναι στην καρδιά της δημοκρατίας να βγει και να πει δημοσίως αν γνώριζε κι όχι με θέατρο όπως προχθές με τον κ. Παππά» ,ανέφερε χαρακτηριστικά ο Στέλιος Πέτσας.\nΌπως τόνισε ο κ. Πέτσας, «ο πρωθυπουργός είχε πει ότι είναι απαραίτητο ακόμα και στις πιο δύσκολες στιγμές να υπάρχει επικοινωνία για να υπάρχει ανοιχτό κανάλι επίλυσης θεμάτων, χωρίς αυτό να σημαίνει ότι δεν περιμένουμε από την Τουρκία την έμπρακτη αποκλιμάκωση της προκλητικότητας για να έχουμε σχέσεις καλής γειτονίας. Μακάρι το τηλεφώνημα μια αφετηρία προς αυτή την κατεύθυνση να μην έχουμε ένταση.\nΕμείς είμαστε πάντως επιφυλακτικοί θέλουμε επικοινωνία, κανόνες καλής γειτονίας, αλλά πάντα επαγρυπνούμε αν υπάρξει κάποιο πρόβλημα που θα ανεβάσει το θερμόμετρο. Είναι κάλο να υπάρχει επικοινωνία».\nΠέτσας για Τσίπρα: Παραμένει αδιόρθωτος Κεδίκογλου: Αδιόρθωτος και αμετανόητος ο Τσίπρας Επίθεση Τσίπρα κατά Τασούλα για Novartis: Αυταρχική η συμπεριφορά του προέδρου της Βουλής\nΑλέξης ΤσίπραςεπίθεσηΣκευωρία NovartisΣτέλιος Πέτσας


Παρασκευούλα! Και το απόγευμα παραλάβαμε τον μικρό μαζί με τον συνοδοιπόρο (όπως συνηθίζουμε τις τελευταίες Παρασκευές) και κατευθυνθήκαμε προς Μπιλ για το σπίτι των φίλων.\nΕκεί φτιάξαμε πίτσες, φάγαμε, τα είπαμε, έπαιξαν τα πιτσιρίκια ωραία και τα 2 μεγάλα αγόρια αναχώρησαν νωρίς το βράδυ για κλειστό beach volley!\nΚαθήσαμε λίγο ακόμα με τον Στεφανάκο και επιστρέψαμε τα 2 μας σπίτι για ύπνο.\nΣτον παιδικό σταθμό έχουν φτιάξει κάτι αφίσες με ζωγραφιές για τα συναισθήματα, και μου τα εξηγούσε ο Στεφανάκος ενώ αναχωρούσαμε (λύπη, χαρά, θυμός....). Στο τελευταίο λοιπόν που έγραφε "amoureux" μου λέει "je suis amoureux avec toi maman" και με αγκάλιασε.\nΤο Σάββατο, μετά τις εσωτερικές δουλειές και νοικοκυροσύνες, βγήκαμε για την κλασική μας βόλτα στο κέντρο με τα πατίνια, καθίσαμε για έναν γρήγορο καφέ στο Okapi, επιστρέψαμε σπίτι για φαγητό και το απόγευμα είχαμε το πρώτο πάρτυ του Στεφανάκου από συμμαθητή του στον παιδικό σταθμό.\nΛίγα παιδάκια είχε καλέσει και κάποιες μαμάδες απλά τα άφησαν και αναχώρησαν. Οπότε έμεινα εγώ, με 2-3 ακόμη μαμάδες (εννοείται γαλλόφωνες) να προσπαθώ να δω πώς παίζεται και αυτή η πίστα (αλλοδαπή-μαμά-νηπίου-καλεσμένη-σε-παιδικό-πάρτυ-άγνωστης-γαλλόφωνης-οικογένειας).\nΌλα νομίζω πήγαν καλά, ο Στέφανος πέρασε πολύ ωραία και ήταν πολύ συνεργάσιμος, εγώ τα είπα κουτσά - στραβά με τους οικοδεσπότες, και το απογευματάκι επιστρέψαμε σπίτι για ανασυγκρότηση, ταινία (frozen 2 -again) και ξεκούραση.\nΤην Κυριακή είπαμε να εκμεταλλευτούμε τον ωραίο ήλιο και να ανέβουμε μαζί με τους φίλους προς τα κοντινά μας βουνά για χιόνι και έλκηθρο.\nΚαι χιόνι δεν είχε πολύ (είναι μακράν ο πιο ζεστός χειμώνας των τελευταίων 5 ετών που κατοικούμε στην Ελβετία), αλλά τα μικρά πέρασαν ωραία με το χιόνι και το έλκηθρο και τον χιονοπόλεμο.\nΦάγαμε και στο μικρό, τοπικό εστιατοριάκι και το απόγευμα είμασταν πίσω για ζεστασιά και ξεκούραση.\nΚαι αφού κοιμήθηκε ο μικρός, βγήκαν τα αλεύρια και τα κακάο για το vegan - chocolate moist cake για τα γενέθλια της αγαπημένης μου συναδέλφου Jessica και το μικρό surprise party που είχαμε διοργανώσει στο γραφείο.\nΚαι εκ των υστέρων, έχω να σας πω ότι βγήκε εξαιρετικό! Το στόλισα και με ένα μεγάλο χρυσό "J" και έγινε ανάρπαστο στη δουλειά.\nΣτην ουσία ακολούθησα αυτήν την συνταγή (παλιά και αγαπημένη) στην οποία απλά αντικατέστησα τα αβγά με apple sauce. Simple, delicious & vegan!\nΗ επιστροφή βέβαια το απόγευμα ήταν επεισοδιακή με βροχή και ατύχημα που δημιούργησε τέτοιο μποτιλιάρισμα που το gps το υπολόγιζε σε επιπλέον 1 ώρα!\nΈκανα όμως την προσπάθειά μου, βγήκα σε μια άγνωστη έξοδο, ακολούθησα το gps μέσα από τα χωριά και τα χωράφια και γλίτωσα σίγουρα ένα εικοσάλεπτο.\nΚαι το βράδυ πριν κοιμηθεί ο μικρός, παίξαμε οικογενειακώς "κρύο - ζεστό", με τον Στεφανάκο να ενθουσιάζεται, να κρύβει την πετρούλα στα πιο ευφάνταστα σημεία αλλά να μας τα δείχνει κιόλας μόλις ξεκινούσαμε την έρευνα.\nΈστειλα και το "επίσημο" μήνυμα στις αγαπημένες μου yogi σχετικά με την μετακόμισή μας στη Λωζάνη και την αναπόφευκτη λήξη των μαθημάτων μας. Και τα μηνύματα που έλαβα ως απάντηση ήταν τόσο, μα τόσο συγκινητικά! Μια φοβερή τόνωση αγάπης και εμπιστοσύνης και αλληλεγγύης. Πόσο την χρειαζόμουν. Τις ευχαριστώ πραγματικά για όσα μου προσέφεραν 2 χρόνια τώρα. Θα μου λείψουν τόσο... και εκείνες και το ραντεβού μας κάθε Τρίτη βράδυ.\nΚαι ο πυρετός των ετοιμασιών για την μετακόμιση ξεκίνησε και επίσημα! Πρώτο "τικ" τα χαρτιά εγγραφής του μικρού στο σχολείο για τον Αύγουστο.\nΗ προσθήκη αυτών των μικρών - γυμναστικών διαλειμμάτων στη δουλειά πάει τόσο καλά που προσπαθώ να έχω ένα τέτοιο διάλειμμα κάθε μέρα, ακόμα και αν είναι για μόλις μισή ώρα. Έτσι είτε ακολουθώ κάποιο από τα προγράμματα που μου ταιριάζουν όπως pilates είτε κάνω απλά λίγη yoga στην άδεια αίθουσα.\nΤετάρτη με ήλιο οπότε είπαμε να τον εκμεταλλευτούμε και συναντηθήκαμε με τα αγόρια μου κατευθείαν στο κέντρο του Neuchatel μετά τις δουλειές για λίγο πατίνι και τσίμπημα.\nΚαι η Πέμπτη ξημέρωσε, όπως προβλεπόταν, πολύ μουντή και βροχερή. Και δεν σταμάτησε να βρέχει όλη μέρα.\nΚλείσαμε και τα καλοκαιρινά μας εισιτήρια για την Ελλάδα. Γιούπι!


Ο ΕΟΣ Σάμου και η chef Ντίνα Νικολάου προτείνουν για το τραπέζι μας! Μία υπέροχη συνταγή: Τερίνα κοτόπουλου με cranberries και Samos Anthemis. - SamosToday\nΟ ΕΟΣ Σάμου και η chef Ντίνα Νικολάου προτείνουν για το τραπέζι μας! Μία υπέροχη συνταγή: Τερίνα κοτόπουλου με cranberries και Samos Anthemis.\nΤα Χριστούγεννα έφυγαν αλλά οι μαζώξεις με παρέα στο σπίτι, καλά κρατούν. Η διεθνούς φήμης chef Ντίνα Νικολάου και ο ΕΟΣ Σάμου δημιουργούν μία καταπληκτική συνταγή για να ενθουσιάσετε τους φίλους σας. Τερίνα κοτόπουλου με cranberries, ζυμωμένο με υπέροχο Samos Anthemis του ΕΟΣ Σάμου.\nΠαλαιωμένο επί 5 χρόνια σε δρύινα βαρέλια, τo Samos Anthemis είναι ένας εξαιρετικός επιδόρπιος οίνος. Έχει βαθύ καραμελένιο χρώμα και ανταύγειες σε απόχρωση χαλκού. Διαθέτει ένα ιδιαίτερα πολύπλοκο και πυκνό αρωματικό προφίλ, χτισμένο σε πολλά επίπεδα. Στο στόμα, η θαυμάσια ισορροπία του διατηρεί σχεδόν ανέπαφη την πρωτογενή φρεσκάδα του μοσχάτου, συνδυασμένη απολαυστικά με τα πλούσια αρώματα της παλαίωσης. Ταιριάζει εξαιρετικά με δημιουργίες υψηλής ζαχαροπλαστικής που έχουν έντονα γλυκό χαρακτήρα και αρωματική πολυπλοκότητα. Ακόμη, με γλυκά ταψιού, παλαιωμένα κίτρινα τυριά, τάρτες και γλυκά με ξηρούς καρπούς, τάρτες φρούτων, φουά γκρα με γλυκό κυδώνι ή σύκο, χειροποίητο παγωτό. Σκέτο, μετά το τέλος του δείπνου, συνοδεύει απολαυστικά ένα ελαφρύ πούρο. Σερβίρεται σε θερμοκρασία 12-14ο C.\nΗ γαστρονομική τέχνη της Ντίνας Νικολάου και τα μοναδικά φρουτώδη και ανθώδη αρώματα του Samos Anthemis συνδυάζονται απολαυστικά, οπότε, το αποτέλεσμα που προκύπτει είναι αυτή η καταπληκτική συνταγή. Τολμήστε τη, για να κάνετε «ιδιαίτερη» την κάθε στιγμή με την παρέα σας.\nΠαραθέτουμε παρακάτω αναλυτικά τη συνταγή:\nΤερίνα κοτόπουλου με cranberries\n1½ κιλό κιμά από κοτόπουλο\n200 ml Samos Anthemis\n1 πρέζα μπαχάρι, σκόνη\n50 γρ. cranberries\n100 γρ. λουκάνικο χωριάτικο, ψιλοκομμένο\n1 φλιτζ. τσαγιού φουντούκια, καβουρντισμένα και χοντροσπασμένα\n8-10 φέτες μπέικον\nΒάζουμε σε ένα μπολ τον κιμά κοτόπουλου, το κρεμμύδι, τα αυγά, το κόλιανδρο, το μπαχάρι, το μοσχοκάρυδο, αλάτι και πιπέρι. Σε ένα άλλο μπολ βάζουμε το κρασί Samos Anthemis. Ζυμώνουμε καλά, για 5-6 λεπτά, βρέχοντας τακτικά τα χέρια μας στο κρασί, μέχρι να ενωθούν όλα τα υλικά. Χωρίζουμε το μείγμα σε 4 ίσα μέρη.\nΛαδώνουμε ελαφρά μια μακρόστενη φόρμα για κέικ και στρώνουμε τις φέτες μπέικον, φροντίζοντας να εξέχουν αρκετά από τα πλαϊνά της φόρμας. Αδειάζουμε το πρώτο τέταρτο του κιμά και ισιώνουμε με τα χέρια μας. Σκορπίζουμε τα κομμάτια του λουκάνικου και τα απλώνουμε σε όλη στην επιφάνεια. Σκεπάζουμε και πάλι με κιμά και πιέζουμε καλά με τα χέρια. Ρίχνουμε τα cranberries και ξανά μια στρώση κιμά κι από πάνω τα καβουρδισμένα φουντούκια. Τελειώνουμε με την τελευταία στρώση του κιμά και πιέζουμε καλά με τα χέρια. Κλείνουμε την τερίνα, γυρίζοντας τις φέτες μπέικον που εξέχουν από τη φόρμα.\nΚόβουμε ένα μεγάλο κομμάτι αντικολλητικό χαρτί και από πάνω τοποθετούμε αλουμινόχαρτο και σκεπάζουμε ολόκληρη τη φόρμα με αυτό.\nΒάζουμε τη φόρμα σε ένα μεγάλο βαθύ ταψί στο οποίο ρίχνουμε καυτό νερό ώστε η στάθμη να φτάσει μέχρι τη μέση της φόρμας (φτιάχνουμε δηλαδή ένα μπεν μαρί φούρνου). Βάζουμε το ταψί με τη φόρμα στο μεσαίο ράφι του φούρνου και ψήνουμε για 60-70 λεπτά.\nΑφαιρούμε το αντικολλητικό χαρτί και το αλουμινόχαρτο, ξεφορμάρουμε και κόβουμε σε φέτες.\nΓια περισσότερες συνταγές της chef Ντίνας Νικολάου, επισκεφθείτε το site: https://dinanikolaou.gr/\nΠερισσότερα σε αυτή την κατηγορία: « Εθελοντική Αιμοδοσία στο Γενικό Νοσοκομείο Σάμου. Μειώθηκαν σε οριακό επίπεδο τα αποθέματα του Νοσοκομείου\tΟλοκληρώθηκε με επιτυχία η αδρανοποίηση και η μεταφορά της βόμβας του Β΄Παγκοσμίου πολέμου από οικία της Σάμου »


Κίνηση Πολιτών Ναυπακτίας: Πρόγραμμα "Διαύγεια" - Δήμος Ναυπακτίας\nΠρόγραμμα "Διαύγεια" - Δήμος Ναυπακτίας\nΕνημερωθήκαμε για αυτή την εξέλιξη όχι από το site του Δήμου - όπως και θα έπρεπε - , αλλά από το NafpaktosVoice.\nΑναδημοσιεύουμε την ανάρτηση από εκεί και περιμένουμε πότε επιτέλους ο Δήμος θα δει το θέμα της ενημέρωσης των πολιτών με τη δέουσα σοβαρότητα.\n"Ξεκίνησε το Πρόγραμμα Διαύγεια και στον Δήμο Ναυπακτίας. Μπορείτε να δείτε όλες τις αποφάσεις του Δήμου στην διεύθυνση http://et.diavgeia.gov.gr/f/nafpaktia\nΔήμαρχε έχουμε μια ερώτηση; Πως είναι δυνατό να εντοπίσουν εύκολα οι πολίτες την ιστοσελίδα της Διαύγειας που γίνονται οι αναρτήσεις του Δήμου;\nΤόσο δύσκολο είναι να βάλετε ένας σύνδεσμο στην ιστοσελίδα; Δυστυχώς μερικές φορές τα απλά πράγματα κάνουν την διαφορά.\nΜέχρι ο Δήμος να βάλει έναν σύνδεσμο στην ιστοσελίδα του, τον βάζουμε εμείς στο blog μας για να διευκολύνουμε τους πολίτες."\nAnonymous 16 Μαρτίου 2011 - 9:15 π.μ.\nΡε παιδια, αφού ξέρετε ότι η ιστοσελίδα του Δήμου είναι υπο αναβάθμιση, όλα μέσα σε μια μέρα θα γίνουν, επειδή το ζητάτε εσείς και το κάθε blog?.... Γιατί τόση εμμονή με αυτό το θέμα; Εντύπωση μου κάνει! Εντύπωση μου κάνει και η πλήρης ταύτιση, απόψεων και αναρτήσεων τον τελευταίο καιρό με το Nafpaktos Voice, άλλο ένα ανώνυμο blog που χρησιμοποιεί τις τακτικές του troktikο για να περνάει τη γραμμή του. Αυτή είναι η σοβαρή αντιπολίτευση και η άσκηση κριτικής που θα κάνατε στον δήμο; Πιστεύω πώς η Κίνηση Πολιτών, που συνεχίζω να στηρίζω παρά τις πίκρες που μας δίνει τους τελευταίου μήνες, θα πρέπει να ξαναβρεί το σοβαρό της πολιτικό λόγο, να ακούσει τους δημότες και τα προβλήματά τους, να σταματήσει να κάνει κινήσεις λαικισμού και εντυπωσιασμού, μόνο και μόνο για να την μπαίνει στον Μπουλέ. Δε μας νοιάζει η κόντρα αυτή που έχει αρχίσει να γίνεται εμμονη και έχει πάει και σε προσωπικό επίπεδο. Δε μας ενδιαφέρει να κάνετε προεκλογικό αγώνα τριετίας για να αποδομήσετε το προφίλ του Μπουλέ εν' όψη των επόμενων εκλογών. Μας ενδιαφέρει ο σοβαρός και πολιτικός λόγος. Κάνω έκκληση να τον ξαναβρούμε. Τώρα είναι που χρειάζεται περισσότερο απο ποτέ. Τώρα είναι που η Κίνηση Πολιτών πρέπει να δείξει σοβαρότητα.\nAnonymous 16 Μαρτίου 2011 - 11:39 π.μ.\nΆλλο αναβάθμιση ιστοσελίδας και άλλο η ενημέρωση των πολιτών.\nΕίναι κατανοητό να αργεί η αναβάθμιση της σελίδας, αλλά η ενημέρωση δεν απαιτεί σοβαρό κόπο. Στην τελική ας κάνουν ένα προσωρινό blog μέχρι να φτιαχτεί η νέα ιστοσελίδα του Δήμου, που να έχει άμεση ενημέρωση.\nΔεν είναι δυνατόν ο κόσμος να ενημερώνεται από ανώνυμα blogs και από τις 2 φυλλάδες τις πόλεις κάθε Παρασκευή.\nΜπράβο στην Κίνηση που κρατάει την πήχη της ενημέρωσης ψηλά.\nΑλήθεια οι άλλες δημοτικές παρατάξεις που είναι; Σε 4 χρόνια πάλι;\nΣα δεν ντρέπονται λίγο...\npetros 16 Μαρτίου 2011 - 2:11 μ.μ.\nkala re paidia iparxei esto kai enas poy den vlepei to elleima enimerosis tis dimotikis arxis?\nanonime 9.15 plaka mas kaneis?\nNikos Papakostas 16 Μαρτίου 2011 - 3:51 μ.μ.\nΑνώνυμε 09:15, προσπαθείς να κάνεις "αντιπολίτευση" σε ανούσια ζητήματα, τα οποία μάλλον δεν αντιλαμβάνεσαι. Όπως λέει ο Πέτρος αλλά και η Nafpaktos Voice αλλά και η κοινή λογική θα μπορούσε κάλλιστα να παραπέμψει ο Δήμος στο Διαύγεια με ένα link στην ιστοσελίδα του. Τι πιο εύκολο! Μάλλον όμως δεν έχει αντιληφθεί τη σημασία του Διαύγεια ή μάλλον δεν θες να γνωρίζουν πολλοί για το Διαύγεια ... !


Παιδεία: αντί για καθηγητές η κυβέρνηση προσλαμβάνει αστυνομικούς – Ξεκίνημα\nΞεκίνημα\t Ιαν 22, 2021\nΝεολαία, Καθημερινά, Βασικό Άρθρο Ημέρας, Προτεινόμενα, teuxos 527 - 22 Jan - 5 Feb\nΜε ΜΑΤ, πανεπιστημιακή αστυνομία και βία δεν γίνεται παιδεία\nΣτην τελική ευθεία βρίσκεται το σχέδιο νόμου της κυβέρνησης για τη δημιουργία σώματος πανεπιστημιακής αστυνομίας με την ονομασία Ομάδα Προστασίας Πανεπιστημιακού Ιδρύματος (ΟΠΠΙ). Η συγκεκριμένη ομάδα θα αποτελείται από 1.000 ειδικούς φρουρούς, θα υπάγεται στην ΕΛ.ΑΣ (καταργώντας κατάφορα το αυτοδιοίκητο των πανεπιστημίων) θα φέρει γκλοπς και χειροπέδες, θα μπορεί να κάνει συλλήψεις ενώ θα έχει και προανακριτικά καθήκοντα – κάτι το οποίο δεν ισχύει για τους υπόλοιπους ειδικούς φρουρούς.\nΗ κυβέρνηση αγνοεί επιδεικτικά τα πραγματικά και χρόνια προβλήματα της δημόσιας πανεπιστημιακής εκπαίδευσης, όπως είναι η έλλειψη διδακτικού, διοικητικού και λοιπού προσωπικού, οι ελλείψεις σε υποδομές, οι ελλείψεις ακόμα και σε στοιχειώδη αναλώσιμα όπως το πετρέλαιο θέρμανσης κλπ και επενδύει στην καταστολή. Η πρόσληψη και η εκπαίδευση της πανεπιστημιακής αστυνομίας εκτιμάται ότι θα κοστίσει 30 εκατ. ευρώ, τα οποία θα επιβαρύνουν τους ήδη εξαιρετικά ανεπαρκείς, σε σχέση με τις ανάγκες, προϋπολογισμούς των ΑΕΙ.\nΟι κυβερνήσεις των τελευταίων δεκαετιών έχουν καλλιεργήσει την αντίληψη ότι υπάρχει «μεγάλο πρόβλημα» ανομίας και εγκληματικότητας στους χώρους των Πανεπιστημίων. Και πως αυτό είναι το βασικότερο πρόβλημα που αντιμετωπίζει η πανεπιστημιακή εκπαίδευση. Οι ελλείψεις σε διδακτικό προσωπικό, οι ανεπαρκείς εργαστηριακές υποδομές και χίλια δυο άλλα πραγματικά προβλήματα δεν αναφέρονται ποτέ από τα δελτία ειδήσεων και τα πρωτοσέλιδα των εφημερίδων.\nΣε ορισμένα πανεπιστήμια βέβαια υπάρχουν όντως προβλήματα που αφορούν τη διακίνηση ναρκωτικών, περιστατικά βίας σε βάρος φοιτητών, καθηγητών και χουλιγκανισμούς. Πρόκειται όμως για κάποια συγκεκριμένα ΑΕΙ (ΟΠΑ, παλιό Πολυτεχνείο Αθήνας, ΑΠΘ κλπ) και σε καμία περίπτωση για το σύνολο, ούτε καν για κάποια σοβαρή μειοψηφία, των ΑΕΙ της χώρας. Την αντιμετώπιση αυτών των προβλημάτων πρέπει να αναλάβουν οι φοιτητικοί σύλλογοι και οι πρυτανικές αρχές και όχι να χρησιμοποιούνται ως άλλοθι για την είσοδο της αστυνομίας στα ΑΕΙ. Επιπλέον, τα ίδια ακριβώς προβλήματα και μάλιστα σε ασύγκριτα μεγαλύτερο βαθμό υπάρχουν σε πάρα πολλούς δημόσιους χώρους εκτός πανεπιστημίων όπου η αστυνομία έχει πλήρη ελευθερία δράσης. Χαρακτηριστικοί είναι οι δρόμοι γύρω από το αστυνομικό τμήμα της Ομόνοιας οι οποίοι εδώ και δεκαετίες αποτελούν μεγάλες πιάτσες ναρκωτικών και πορνείας.\nΗ πανεπιστημιακή αστυνομία δεν ιδρύεται βέβαια με στόχο την αντιμετώπιση αυτών των προβλημάτων.\nΣτόχος η νεολαία και το κίνημα\nΟ πραγματικός στόχος είναι το φοιτητικό κίνημα και η Αριστερά μέσα στις σχολές. Αυτό γίνεται άλλωστε σαφές και από τις ακόλουθες προβλέψεις στο νομοσχέδιο.\nΓια τους φοιτητές εισάγονται πειθαρχικά παραπτώματα, στα οποία περιλαμβάνεται η χρήση των στεγασμένων και υπαίθριων χώρων του πανεπιστημίου «για εξυπηρέτηση σκοπών που δε συνάδουν με την αποστολή του». Επιπλέον η πρόσβαση στους χώρους του πανεπιστημίου (πλην συγκεκριμένων εξαιρέσεων) θα επιτρέπεται μόνο σε φοιτητές, εκπαιδευτικό, διοικητικό και άλλο προσωπικό των σχολών.\nΟι διατάξεις αυτές φωτογραφίζουν την διακίνηση ιδεών, τις ενημερωτικές δράσεις, τις εκδηλώσεις και τις κινητοποιήσεις μέσα στα πανεπιστήμια και δίνεται η δυνατότητα της ποινικοποίησής τους. Κάθε κινηματική διαδικασία από εδώ και στο εξής θα μπορεί να χαρακτηρίζεται ότι «δεν συνάδει» με την εκπαιδευτική διαδικασία και να διώκεται!\nΔεν είναι τυχαίο που αυτό το σχέδιο νόμου έρχεται τώρα. Η πανδημία με τα μέτρα περιορισμού και απαγόρευσης κυκλοφορίας που λήφθηκαν για να αναχαιτιστεί η εξάπλωση του ιού πρόσφερε στην κυβέρνηση τις ιδανικές συνθήκες για να εξαπολύσει μια λαίλαπα αυταρχικών, αντεργατικών, περιβαλλοντοκτόνων και φυσικά αντιεκπαιδευτικών νόμων.\nΗ πανδημία έχει προς το παρόν δυσκολέψει σε μεγάλο βαθμό την ανάπτυξη κινηματικών δράσεων. Η κατάσταση δε θα μείνει για πάντα έτσι και η κυβέρνηση το γνωρίζει αυτό. Γι’ αυτό, προσπαθεί να εφαρμόσει ένα σύστημα προληπτικής καταστολής με σκοπό να τρομοκρατήσει τον κόσμο και να προλάβει την εμφάνιση αντιδράσεων, ενώ παράλληλα προσπαθεί να δημιουργήσει το νομοθετικό και πρακτικό πλαίσιο, με το οποίο θα μπορέσει να χτυπήσει το κίνημα πιο αποτελεσματικά όταν αυτό ξαναβγεί μαζικά στο δρόμο.\nΟι Πρυτάνεις των ΑΕΙ έχουν ήδη δηλώσει την εναντίωσή τους στην παρουσία αστυνομικού σώματος στα ιδρύματα. Την ίδια στιγμή διακινούνται διαδικτυακά κείμενα ενάντια στην πανεπιστημιακή αστυνομία με χιλιάδες υπογραφές από μέλη της ακαδημαϊκής κοινότητας στην Ελλάδα και διεθνώς. Επιπλέον έχουν δημοσιευτεί δεκάδες αποφάσεις εναντίωσης στην ίδρυση πανεπιστημιακής αστυνομίας από φοιτητικούς συλλόγους, συλλόγους μεταπτυχιακών και διδακτορικών φοιτητών, μελών ΔΕΠ, ΕΔΙΠ, ΕΤΕΠ και καθηγητών.\nΗ πανεπιστημιακή κοινότητα στο σύνολό της εκφράζει την πλήρη εναντίωσή της στην ύπαρξη οποιουδήποτε είδους αστυνομίας εντός των πανεπιστημίων, κρίνοντας αυτό το μέτρο ως εξαιρετικά επικίνδυνο για την ελευθερία και τη δημοκρατία εντός των Πανεπιστημίων.\nΗ καταστολή εντός και εκτός πανεπιστημίου, η διάλυση της δημοσίας εκπαίδευσης και η επίθεση στα δημοκρατικά δικαιώματα δεν πρέπει να μείνουν αναπάντητες. Η μόνη ισχυρή απάντηση απέναντι στην πολιτική της κυβέρνησης είναι το μαζικό κίνημα. Για την δημιουργία ενός τέτοιου κινήματος πρέπει να παλέψουμε σε όλες τις σχολές, με κοινές ενωτικές δράσεις των μαχητικών παρατάξεων, ομάδων και ατόμων που θα ενημερώνουν τους φοιτητές και την κοινωνία και θα οργανώνουν συγκεντρώσεις διαμαρτυρίας, πορείες και άλλες δράσεις.\nΠαιδεία, Πανεπιστημιακή αστυνομία


Το τραγούδι της ημέρας ... λόγω της ημέρας: Aaliyah - Try again - Down Time\nHome / Συνέβη τότε στη μουσική / Το τραγούδι της ημέρας ... λόγω της ημέρας: Aaliyah - Try again\nΤο τραγούδι της ημέρας ... λόγω της ημέρας: Aaliyah - Try again\n7:04:00 μ.μ. Συνέβη τότε στη μουσική Edit\nΗ Aaliyah Dana Haughton (16 Ιανουαρίου 1979 - 25 Αυγούστου 2001), γνωστή ως Aaliyah, ήταν Αμερικανίδα τραγουδίστρια, ηθοποιός και μοντέλο. Γεννήθηκε στο Μπρούκλιν της Νέας Υόρκης και μεγάλωσε στο Ντιτρόιτ του Μίσιγκαν.\nΤο άλμπουμ της "One in a Million" πούλησε 3,7 εκατομμύρια αντίτυπα στις Ηνωμένες Πολιτείες και πάνω από 8 εκατομμύρια παγκοσμίως. Το 2000 έκανε την πρώτη της κινηματογραφική εμφάνιση στην ταινία Ο Ρωμαίος Πρέπει Να Πεθάνει (Romeo Must Die). Επίσης συμμετείχε και στο σάουντρακ της ταινίας με το "Try Again". To τραγούδι έφτασε στην κορυφή του Billboard Hot 100 και χάρισε στην Aaliyah μια υποψηφιότητα για Grammy Καλύτερης Γυναικείας R&B Ερμηνείας.\nΣτις 25 Αυγούστου 2001, η Aaliyah μαζί με άλλα οκτώ άτομα σκοτώθηκε σε αεροπορικό δυστύχημα στις Μπαχάμες μετά την ολοκλήρωση των γυρισμάτων του βίντεο κλιπ "Rock the Boat". Από τότε, η μουσική της έχει γνωρίσει εμπορική επιτυχία με αρκετές μετά θάνατον κυκλοφορίες. Με τις συνολικές πωλήσεις των άλμπουμ της να φτάνουν τα 24 με 32 εκατομμύρια αντίτυπα, η Aaliyah θεωρείται πως προσδιόρισε την R&B και Hip-hop μουσική, κερδίζοντας τον τίτλο "Πριγκίπισσα της RnB".\nΤο τραγούδι της ημέρας ... λόγω της ημέρας: Aaliyah - Try again Reviewed by Down Time on 7:04:00 μ.μ. Rating: 5


Στον έντυπο και ηλεκτρονικό τύπο, πληροφορηθήκαμε το τελευταίο διάστημα σχετικά με το μνημείο που έγινε στην Τρίπολη, για τους 603 αρκάδες, που έχασαν τη ζωή τους στο Β΄ παγκόσμιο πόλεμο.\nΠριν απ΄όλα αξίζουν συγχαρητήρια στον κ. Αργύρη Αποστολόπουλο - Πετρονώτη, αρχιτέκτονα-καθηγητή Πολυτεχνείου, που χωρίς τη δική του πολυετή προσπάθεια και χρηματική και ηθική του προσφορά, το Μνημείο δεν θα είχε ποτέ δημιουργηθεί.\nΕπίσης αξίζουν συγχαρητήρια και σε όσους συνέβαλαν στην ολοκλήρωση αυτού του υπέροχου έργου, και στην εκπλήρωση έτσι του χρέους ημών των Αρκάδων, απέναντι στους πεσόντες πατριώτες μας.\nΣτο μνημείο αυτό είναι γραμμένα και τα ονόματα των 5 Σερβαίων πεσόντων, που είναι οι:\n5) Δημόπουλος Νικόλαος του Ιωάννη.\nΗ αναγραφή αυτή είναι ασφαλώς μία δικαίωση για τους 5 αείμνηστους πατριώτες, δεν είναι όμως καθόλου τιμητικό για εμάς τους Σερβαίους, που ακόμα δεν έχουμε αναγράψει τα ονόματά τους (όπως και τα ονόματα των υπολοίπων πεσόντων πατριωτών σε άλλους πολέμους) στο δικό μας Ηρώο, στην πλατεία του χωριού.\nΤο γιατί ας το αναλογιστεί κάθε πατριώτης μόνος του, και ας αναλάβει την ευθύνη που του αναλογεί, αν νομίζει πως και αυτός έχει κάποια ευθύνη (συνήθως η ευθύνη ανήκει ...στους άλλους).\nΔυστυχώς όταν έγιναν και τα δύο Ηρώα στο χωριό (το πρώτο -πάνω- το 1976 και το δεύτερο -κάτω- το 2010) δεν αναγράφηκαν τα ονόματα των πεσόντων. Νομίζω πως έχει έρθει πλέον το πλήρωμα του χρόνου για την αναγραφή των ονομάτων στο υπάρχον Ηρώο, στον προαύλιο χώρο του Ι. Ν. Κοίμ. Θεοτόκου στη «Ράχη». Από τεχνικής πλευράς υπάρχει αυτή η δυνατότητα στο υπάρχον Ηρώον, αλλά και από οικονομικής πλευράς ο Σύνδεσμος μπορεί προφανώς να καλύψει το όποιο κόστος.\nΠου είναι η δυσκολία;\nΣτο να αναλάβει κάποιος τη σχετική πρωτοβουλία. Προτεραιότητα ασφαλώς έχουν οι Τοπικές Αρχές και ο πολιτιστικός-εξωραϊστικός μας Σύνδεσμος. Όμως, στην ανάγκη, και μια ομάδα πατριωτών μπορεί να αναλάβει ανάλογη πρωτοβουλία, ή ακόμη και κάποιος ένθερμος πατριώτης, όπως ο κ. Πετρονώτης, που ανέλαβε και έφερε εις πέρας το θεάρεστο αυτό έργο για τους Αρκάδες πεσόντες.\nΣχετικά με τα εγκαίνια του Μνημείου στην Τρίπολη δημοσιεύθηκε στο kalimeraArkadia.grτο παρακάτω κείμενο με τις φωτογραφίες. Στον ίδιο ιστότοπο ArcadiaPortal.gr μπορεί κανείς να βρει και τον κατάλογο με τα ονόματα των 603 πεσόντων.\nΤρίπολη | Εγκαινιάστηκε το Μνημείο Αρκάδων Πεσόντων 1940-1941.\nΑρχικά, στο χώρο του Μνημείου Αρκάδων πεσόντων, τελέστηκε Επιμνημόσυνη Δέηση, παρουσία στρατιωτικού τιμητικού αγήματος, με την παρουσία της στρατιωτικής μπάντας.\nΣτη συνέχεια έγιναν χαιρετισμοί από το Διοικητή της 4ης Μεραρχίας Πεζικού «ΠΕΛΟΠΟΝΝΗΣΟΣ», τον Υποστράτηγο Γεώργιο Μπουζάκη, αλλά και τον κ. Αργύριου Πετρονώτη, Καθηγητή Αριστοτελείου Πανεπιστημίου Θεσσαλονίκης, εμπνευστή και κύριο υποστηρικτή της ανέγερσης του Μνημείου των 603 Αξιωματικών και Οπλιτών πεσόντων Αρκάδων, κατά της επιχειρήσεις του 1940-41.


5 ζευγάρια του Χόλιγουντ με τις πιο ρομαντικές ιστορίες πρώτης γνωριμίας | κοσμικα , πλανητης hollywood | womenonly.gr\nΔεν είναι λίγα τα ζευγάρια διασήμων που γνωρίστηκαν κατά τη διάρκεια γυρισμάτων ταινιών όπου συμπρωταγωνιστούσαν. Άλλοι διάσημοι συνάντησαν τις μελλοντικές συζύγους τους με λιγότερο λαμπερό τρόπο όπως σε ραντεβού στα τυφλά. Και μερικοί από αυτούς δεν χρειάστηκε καν να βγουν από το σπίτι τους για να συναντήσουν το άλλο τους μισό.\nΔιάβασε παρακάτω τις ρομαντικές ιστορίες που κρύβονται πίσω από μερικά από τα πιο αγαπημένα ζευγάρια του κόσμου.\nΤο supermodel και ο ποδοσφαιριστής γνωρίστηκαν από έναν κοινό φίλο. «Στην πραγματικότητα ήταν ραντεβού στα τυφλά. Ήταν μια αστεία ιστορία - γιατί, για κάποιο λόγο, όλοι πίστευαν ότι έπρεπε, να μου βρουν φίλο, έτσι ήταν το τρίτο ραντεβού μου στα τυφλά. Ξέρετε, όταν είδα αυτά τα ευγενικά μάτια, τον ερωτεύτηκα, κυριολεκτικά, αμέσως,» εξομολογήθηκε η Bündchen.\nΟ Justin Timberlake περιγράφει τον τρόπο με τον οποίο γνώρισε τη Jessica Biel «Το έκανα με τον παλιομοδίτικο τρόπο - τηλεφωνικώς», είπε ο πρωταγωνιστής του Friends With Benefits. «Αυτό είναι κάτι που έμαθα τόσο από τον πατριό μου όσο και από τον παππού μου - ότι υπάρχει ένα πράγμα που ονομάζεται ιπποτισμός και δεν χρειάζεται να πεθάνει με τη γέννηση του ίντερνετ. Ο τρόπος που το βλέπω, όταν ζητάς ένα κορίτσι σε ραντεβού, είναι να το κάνεις σωστά και με τρόπο που να μπορεί να ακούσει τη φωνή σου».\nΟ George Clooney δεν χρειάστηκε καν να φύγει από το σπίτι του για να συναντήσει την αγάπη της ζωής του. «Έλαβα ένα τηλεφώνημα από τον ατζέντη μου που είπε: «Συνάντησα αυτήν τη γυναίκα που έρχεται τώρα στο σπίτι σου, την οποία θα παντρευτείς», είπε. Όπως αποδείχθηκε, ο ατζέντης του Clooney είχε δίκιο και το ζευγάρι παντρεύτηκε ένα χρόνο αργότερα.\nΠολλά ζευγάρια του Χόλιγουντ γνωρίστηκαν σε κάποιο γύρισμα, αλλά για τη Mila Kunis, το σεναριακό φιλί της με τον Ashton Kutcher ήταν στην πραγματικότητα το πρώτο-πρώτο. «Είμαι το πρώτο αγόρι που φίλησε; Θεέ μου, δεν είχα ιδέα! Είμαι πολύ χαρούμενος που δεν το ήξερα γιατί θα ένιωθα υπερβολική πίεση», είπε ο Kutcher. Το ζευγάρι άρχισε να βγαίνει με το σκεπτικό ότι κανένας από τους δύο δεν ήθελε να παντρευτεί, αλλά σύντομα άλλαξαν γνώμη.\nΗ Chrissy Teigen έκανε εντύπωση στον John Legend όταν συναντήθηκαν για πρώτη φορά σε γύρισμα. «Μπήκα στο καμαρίνι του John για να τον συναντήσω και σιδέρωνε το εσώρουχό του. Ρώτησα, «Μόνος σου σιδερώνεις;». Απάντησε: «Φυσικά και σιδερώνω». Του έδωσα μια αγκαλιά», είπε η Chrissy αναπολώντας εκείνη τη στιγμή. Το ζευγάρι είναι μαζί από τότε και μεγαλώνει τα δύο του παιδιά.


Post game #19 Report vs Alba Berlin\nΤρίτη χθες. Ωραία καθημερινή μέρα για αγώνα Ευρωλίγκας, πρώτος αγώνας του coach Μπαρτζώκα και λίγο – πολύ όλοι μας είχαμε ενθουσιαστεί με την κίνηση αυτή. Ήταν από τα παιχνίδια που γίνονται “κηδείες” στο Σεφ. Αισιοδοξία, ενθουσιασμός και πάνω από 7.000 στο Σ.Ε.Φ. είναι συνταγή ήττας. Βρισκόταν και ο RednGun στο γήπεδο, παρέα με γνωστή μαυρόγατα, δεν ήθελε και πολύ. Αρκετά με το κακόγουστο χιούμορ μου, πάμε στα του αγώνα.\nΑρκετές φορές με την αλλαγή προπονητή οι ομάδες για μικρό χρονικό διάστημα παρουσιάζονται καλύτερες σε αγωνιστικό επίπεδο, λόγω κυρίως της αλλαγής ψυχολογίας αλλά και επειδή οι παίκτες ξανά έρχονται πιο κοντά.. Ο coach B, με δύο προπονήσεις, προσπάθησε να βάλει και να βγάλει κάποια πράγματα από το παιχνίδι της ομάδας. Οι αλλαγές στο πρώτο μισό δεν γινόντουσαν στο βαθμό που είχαμε δει σε προηγούμενα ματς.\nα) Η Alba είναι μια ομάδα που δεν παίζει pick n roll, χρησιμοποιεί όμως αρκετά off ball screens, με αποτέλεσμα να γίνεται «παιχνίδι» μακριά από την μπάλα. Ο Ολυμπιακός αυτό ήταν αδύνατο να το ακολουθήσει για μεγάλη διάρκεια, αφού δεν έχουν την δυνατότητα τα guards, πλην Κόνιαρη, να πιέσουν την μπάλα και να κρύψουν τις γραμμές πασάς που δημιουργούνται. Χωρίς σωστή πίεση στη μπάλα η μεταφορά της είναι αρκετά εύκολη.\nβ) Αν εξαιρέσουμε τον Βασίλη Σπανούλη, που πια δεν είναι ο αμυντικός που ήταν πιο μικρός, ενδεχομένως ήταν ο μόνος που προσπαθούσε να σπάσει τα screen. Στην αρχή της φάσης ο αμυντικός είχε απόσταση, κατ’ εντολή, από τον παίκτη που θα δεχθεί screen με αποτέλεσμα να καταφέρει να βάλει από πίσω τον αμυντικό και να αποκτήσει κατευθείαν πλεονέκτημα. Ο σκοπός αυτού ήταν να μην μπορέσει να σουτάρειι, όμως ο Eriksson σούταρε τρομερά γρήγορα. Είδαμε 3 φορές να παίρνει curl και ο Ολυμπιακός να μην μπορεί να το αντιμετωπίσει.\nγ) Οι αχρείαστες αλλαγές που βλέπαμε στα προηγούμενα παιχνίδια επανήλθαν όχι στον βαθμό που υπήρξαν με Fener και Khimki, γιατί ο Μπαρτζώκας αποφάσισε να είναι επιδραστικός στο παιχνίδι και να προσπαθήσει να αλλάξει κάτι. Όμως και σε αυτό η ομάδα του αρχοντικού Reneses βρήκε απάντηση, εκμεταλλευόμενη τις καταστάσεις 1v1, ειδικά κεντρικά, με θύμα τον Wade Baldwin.\nΗ άμυνα είναι ΚΑΙ θέμα διάθεσης. Όταν αναφέρω διάθεση δεν εννοώ πως κάποιος αθλητής αγωνίζεται για να χάσει. Όλοι θέλουν να κερδίζουν, αλλά όταν δεν είσαι ομάδα με όλη την σημασία της λέξης δεν θα δώσεις αυτό το 1% που ενδεχομένως να χρειάζεται εκείνη την στιγμή. Επανειλημμένως είδαμε τον Wade να τον περνάει ο αντίπαλος και να τελειώνει την φάση από τον κεντρικό διάδρομο. Αν ο αντίπαλος καταλάβει πως μπορεί να το κάνει αυτό, αναγκάζεται να αλλάξει και η αντιμετώπιση της άμυνας μακριά από την μπάλα. Το άθλημα που αγαπάμε και παρακολουθούμε είναι άθλημα λαθών, που δεν φαίνονται στην στατιστική. Μία λάθος άμυνα, λάθος αποστάσεις στην επίθεση (Παπανικολάου με Κόνιαρη αρκετές φορές βρισκόντουσαν σε πολύ κοντινή απόσταση) δημιουργούν μία κατάσταση υπέρ του αντιπάλου. Οπότε, αν ο Ολυμπιακός περιμένει να περάσουν 5 αγωνιστικά λεπτά για να μπουν στον ρυθμό του αγώνα Rubit, Wade, Taylor είμαστε ήδη χαμένοι για αυτό τον χρόνο.\nΑπό την επίθεση της ομάδα, κοιτώντας τα στατιστικά, μπορούμε να κρατήσουμε το ποσοστό διπόντων. 76% (29/38) και την επικράτηση στα rebounds (4 παραπάνω) . Φυσικά δεν θα μπορούσα να μην αναφερθώ στις assists, που όπως ανέφερε ο Coach πριν το παιχνίδι, ήμασταν αρκετά χαμηλά, με σχέση τις υπόλοιπες ομάδες, όμως οι 22 χθεσινές είναι ένας πολύ καλός αριθμός. Ένα στοιχείο που βοήθησε σε αυτόν τον τομέα είναι τα συνεχή κοψίματα με δημιουργό τον Πρίντεζη, είτε από την κορυφή είτε στο ποσταρισμα του (6 assists χθες).\nΣτο post ο Πρίντεζης, μετά το screen που έπαιρνε από τον Σπανούλη, έπαιρνε την μπάλα αρκετά μακριά από το καλάθι και είτε με κόψιμο του Παπανικολάου είτε με παιχνίδι του ίδιου του Πρι γινόμασταν απειλητικοί. Στο συγκεκριμένο play, αν φτάσει η φάση μέχρι το ποστάρισμα του Γιώργου, έχουμε αρκετές επιλογές.\n1.Αν βγει βοήθεια από την δυνατή πλευρά είναι μόνος ο Παπανικολάου.\n2.Αν βρεθεί κενό, μπορεί είτε να κόψει ο Παπανικολάου να υπερφορτώσει την αδύνατη πλευρά και να αφήσει τον Πρίντεζη να παίξει 1-1 μέχρι να έρθει η βοήθεια είτε να τελειώσει την φάση.\n3. Βοήθεια κατευθείαν ή double team στο post και γρήγορη πάσα μέχρι να βρεθεί οελεύθερος παίκτης.\nΤο ότι κάνει ο Σπανούλης το screen δυσκολεύει την άμυνα στο να το αντιμετωπίσει. Βέβαια το συγκεκριμένο σύστημα το είδαμε κάμποσες φορές, που είναι και λογικό με 2 μόνο προπονήσεις από τον προπονητή μας.\nΕκτός της δημιουργίας, που ήταν σε καλό επίπεδο (όπως και με Valencia), θα πρέπει να αναφέρουμε και:\nα) η έλλειψη παιχνιδιού από wings είναι εμφανέστατη. Ο Brandon Paul ήταν σε κακό βράδυ και δείχνει πως αν δεν βάλει τα σουτ δεν μπορεί να προσφέρει. Ο Κώστας Παπανικολάου συνεχίζει να έχει τρομερές μεταπτώσεις μέσα στο ίδιο παιχνίδι. Επιπλέον, δυσκολεύομαι να δεχθώ την πάσα που κάνει στο τέλος στον Milutinov. Το παιχνίδι βρίσκεται στη κόψη του ξυραφιού και ο Κώστας είναι υπερβολικά χαλαρός.\nβ) Η μπάλα μεταφερόταν καλά με αποτέλεσμα να εμφανιστούν και τα κοψίματα που είναι απαραίτητα. Βεζένκοφ, Παπανικολάου και Πρίντεζης χρησιμοποίησαν σωστά τα κενά, τραβώντας παίκτη πάνω τους και τελειώνοντας την φάση.\nΤέλος, θα σχολιάσω κάτι που δεν αφορά το χθεσινό παιχνίδι αλλά το μέλλον της ομάδας και πως πρέπει να συμπεριφερθούμε κατά την δική μου γνώμη στο υπόλοιπο της σεζόν.\nΟ coach Μπαρτζώκας είπε αρκετά ενδιαφέροντα πράγματα στη συνέντευξη τύπου. Μίλησε για το ρόστερ, για το παιχνίδι αλλά και για το μέλλον της ομάδας. Πρέπει όλοι μας να κάνουμε υπομονή και να συνειδητοποιήσουμε αυτό που είπε ο προπονητής μας. Κάθε μεγάλη ομάδα περνάει μία κρίση. Αυτή πιθανόν και να άργησε με τα συνεχόμενα λάθη μας. Όμως τώρα πρέπει να αφήσουμε τον Γιώργο Μπαρτζώκα, να τον εμπιστευτούμε και να έχουμε στην άκρη του μυαλού μας πόσο όμορφη είναι η δημιουργία ενός project, μακριά από την σκοπιμότητα της νίκης. Ναι Ολυμπιακός είμαστε, όμως πρέπει να αφήσουμε στην άκρη γκρίνια και στεναχώρια και να έχουμε υπομονή. Όχι για φέτος μόνο αλλά φυσικά και για του χρόνου.Project με αλλαγές κάθε χρόνο δεν υπάρχουν.\nΚαι εμείς αυτό είχαμε για καιρό – τώρα μας τελείωσε. Δεν φτιάξαμε καινούργιο γιατί θέλαμε τις αρχές μας. Ήρθε η κατάρρευση και συνεχίζουμε. Είτε θα ξαναφτιάξουμε κορμό με μεθοδικότητα είτε θα συζητάμε κάθε χρόνο αν το τάδε λαυράκι μπορεί να πιάσει κορόιδο όλη την Euroleague. Και αυτό θα είναι και το μεγαλύτερο στοίχημα για τον coach..\nΜε τον coach Μπαρτζώκα και όπου βγει.\nΗ φετινή σεζόν του Ολυμπιακού απαστράπτει σα λάμα ξίφους που κατεβαίνει σκίζοντας […]\nRPG Team 2 years ago 4\nPHOTO FINISH(ER) ΕL RS #7


Μετά τις 7/1 οι εμβολιασμοί στα Δωδεκάνησα- Δηλώσεις του Διοικητή του Γ.Ν.Ρόδου - Δημοκρατική της Ρόδου\nΣύμφωνα με εκτιμήσεις, είναι πολύ πιθανόν οι εμβολιασμοί να αρχίσουν στις 7 Ιανουαρίου.\n«Το νοσοκομείο Ρόδου είναι έτοιμο για τους εμβολιασμούς αφού έχουμε ήδη προετοιμαστεί» δήλωσε μιλώντας στην ΕΡΤ Ν. Αιγαίου σήμερα ο διοικητής του Γρηγόρης Ρουμάνης.\nΟ κ. Ρουμανης είπε πως «ο εμβολιασμός στην περιοχή μας θα ξεκινήσει ανάλογα με το πότε θα προγραμματιστούν οι μεταφορές των εμβολίων. Η αρχή θα γίνει με το προσωπικό του Νοσοκομείου και των Κέντρων Υγείας».\nΟ Διοικητής του Νοσοκομείου Ρόδου ανέφερε χαρακτηριστικά πως «στην Α΄φάση θα χρειαστούμε 300 εμβόλια για το προσωπικό του Νοσοκομείου και των Κ.Υ. και αμέσως μετά θα συνεχίσουμε με τον υπόλοιπο πληθυσμό».\nΠρόσθεσε δε πως «ξεπερνά το 80% το ποσοστό των γιατρών που έχει δηλώσει πως θα εμβολιαστεί κάτι που δεν συμβαίνει και με το Νοσηλευτικό προσωπικό που είναι χαμηλότερο. Πάντως όσοι σ΄αυτή τη φάση δεν θελήσουν να εμβολιαστούν έχουν δικαίωμα να το κάνουν κατά τη διαδικασία του γενικού εμβολιασμού.\nΣτο Γ.Ν.Ρόδου τα ειδικά ψυγεία συντήρησης τωνεμβολίων\nΑναφερόμενος στους χώρους αποθήκευσης των εμβολίων ο κ. Ρουμάνης δήλωσε πως όσον αφορά το Νοσοκομείο Ρόδου το θέμα έχει λυθεί. « Έχει προβλεφθεί να υπάρχουν τα ειδικά ψυγεία που απαιτούνται ώστε να επιτρέπεται η συντήρησή τους» είπε.\nΩς εμβολιαστικά Κέντρα θα λειτουργήσουν τα Κ.Υ. Αρχαγγέλου, Ρόδου (ΙΚΑ), Εμπονας το Περιφ. Ιατρείο Ιαλυσού και αν απαιτηθεί και το Νοσοκομείο Ρόδου.\n«Ταυτόχρονα, υπογράμμισε ο διοικητής του Νοσοκομείου κ. Ρουμάνης, σχεδιάζεται και ο εμβολιασμός των κατοίκων των νησιών μας αφού ήδη βρίσκεται σε εξέλιξη η καταγραφή τους».\nΧωρίς κανένα πρόβλημα οι εμβολιασμοί στη Ρόδο - Ξεκινά η β' φαση Απρόσκοπτα εξελίσσεται η διαδικασία των εμβολιασμών κατά του κορωνοϊού στη Ρόδο. Μετά…


Δυσκοιλιότητα - sevrisarianos.gr\nΈνα σύνηθες σύμπτωμα που ταλαιπωρεί μεγάλο μέρος του πληθυσμού μειώνοντας την ποιότητα ζωής του είναι η δυσκοιλιότητα. Συνήθως οφείλετε σε μεταβολές της διατροφής, αφυδάτωση, μείωση σωματικής δραστηριότητας, φάρμακα, νευρολογικά νοσήματα, ευερέθιστο παχύ έντερο, ψυχολογικά προβλήματα και πολλά άλλα αίτια.\nΤα συμπτώματα της δυσκοιλιότητας είναι ποικίλα. Οι ασθενείς που παρουσιάζουν δυσκοιλιότητα έχουν συνήθως πόνο στην κοιλιά και φουσκώματα, αδυναμία αποβολής αερίων ή κοπράνων, απώλεια βάρους ή εμφάνιση αίματος στα κόπρανα. Σ’ αυτή την περίπτωση θα πρέπει να συμβουλεύονται τον ιατρό τους ώστε να γίνονται οι απαραίτητες εξετάσεις να ελέγχετε το παχύ έντερο και να δίνετε η θεραπευτική αγωγή.


Λεονάρντο Ντι Κάπριο: Δωρεά 10 εκατ. δολαρίων στις Ένοπλες Δυνάμεις της Ουκρανίας￼\nLeave a Comment on Λεονάρντο Ντι Κάπριο: Δωρεά 10 εκατ. δολαρίων στις Ένοπλες Δυνάμεις της Ουκρανίας￼\nΔωρεά 1- εκατομμυρίων δολαρίων στις Ένοπλες Δυνάμεις της Ουκρανίας έκανε ο Λεονάρντο Ντι Κάπριο, στη μνήμη της γιαγιάς του που είχε γεννηθεί στην Οδησσό το 1915, και την οποία λάτρευε.\nΌπως μεταδίδει η Daily Mail, η δωρεά του 47χρονου σταρ του Χόλιγουντ ανακοινώθηκε από το International Visegrad Fund, σύμφωνα με τα πολωνικά Μέσα ενημέρωσης. Η ομάδα Βίσεγκραντ, γνωστή και ως χώρες του Βίσεγκραντ, είναι μια συμμαχία η οποία απαρτίζεται από τέσσερα κράτη της Κεντρικής Ευρώπης, την Τσεχία, την Ουγγαρία, την Πολωνία και τη Σλοβακία. Και οι τέσσερις χώρες έχουν υποδεχθεί εκατοντάδες χιλιάδες Ουκρανούς που καταφεύγουν στα σύνορα για να σωθούν από τον πόλεμο.\nΣύμφωνα με τον ιστότοπό του, το Διεθνές Ταμείο του Βίσεγκραντ εργάζεται για την προώθηση της περιφερειακής συνεργασίας στις τέσσερις χώρες καθώς και σε άλλες, «ιδιαίτερα στις περιοχές των Δυτικών Βαλκανίων και της Ανατολικής Εταιρικής Σχέσης». Ο ιστότοπος λέει ότι το ταμείο είχε ετήσιο προϋπολογισμό 8 εκατομμυρίων ευρώ, που του έδιναν οι τέσσερις κυβερνήσεις, που σημαίνει ότι η δωρεά του Ντι Κάπριο έχει ξεπεράσει ακόμη και αυτό το ποσό.\nPrevious Entry Ανεβαίνει ξανά το πετρέλαιο μετά την προσωρινή πτώση￼\nNext Entry Ινδία: Έριξε κατά λάθος πύραυλο στο Πακιστάν￼


Επίσημη Εφημερίδα της Ευρωπαϊκής Ένωσης, L 336, 8 Δεκέμβριος 2012\nΕκτελεστικός κανονισμός (ΕΕ) αριθ. 1159/2012 της Επιτροπής, της 7ης Δεκεμβρίου 2012, για τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα\nΕκτελεστικός κανονισμός (ΕΕ) αριθ. 1160/2012 της Επιτροπής, της 7ης Δεκεμβρίου 2012, για την τροποποίηση του κανονισμού (ΕΕ) αριθ. 206/2010 όσον αφορά το υπόδειγμα κτηνιατρικού πιστοποιητικού για κατοικίδια βοοειδή που προορίζονται για διαμετακόμιση από την περιοχή του Kaliningrad σε άλλες περιοχές της Ρωσίας μέσω του εδάφους της Λιθουανίας (1)\nΕκτελεστικός κανονισμός (ΕΕ) αριθ. 1161/2012 της Επιτροπής, της 7ης Δεκεμβρίου 2012, για την τροποποίηση του παραρτήματος του κανονισμού (ΕΕ) αριθ. 37/2010 σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης, όσον αφορά την ουσία φαινβενδαζόλη (1)\nΕκτελεστικός κανονισμός (ΕΕ) αριθ. 1162/2012 της Επιτροπής, της 7ης Δεκεμβρίου 2012, για την τροποποίηση της απόφασης 2007/777/ΕΚ και του κανονισμού (ΕΚ) αριθ. 798/2008 όσον αφορά τις καταχωρίσεις για τη Ρωσία στους καταλόγους τρίτων χωρών από τις οποίες επιτρέπεται η εισαγωγή στην Ένωση ορισμένων κρεάτων, προϊόντων με βάση το κρέας και αυγών (1)\nΕκτελεστικός κανονισμός (EE) αριθ. 1163/2012 της Επιτροπής, της 7ης Δεκεμβρίου 2012, για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2013 δυνάμει του κανονισμού (ΕΚ) αριθ. 517/94 του Συμβουλίου\nΕκτελεστικός κανονισμός (ΕΕ) αριθ. 1164/2012 της Επιτροπής, της 7ης Δεκεμβρίου 2012, για τροποποίηση των παραρτημάτων I και ΙΙ του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών\nΕκτελεστικός κανονισμός (ΕΕ) αριθ. 1165/2012 της Επιτροπής, της 7ης Δεκεμβρίου 2012, για τροποποίηση του παραρτήματος I του κανονισμού (ΕΚ) αριθ. 517/94 του Συμβουλίου περί της θέσπισης κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής\nΚανονισμός (ΕΕ) αριθ. 1166/2012 της Επιτροπής, της 7ης Δεκεμβρίου 2012, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση δικαρβονικού διμεθυλίου (Ε 242) σε ορισμένα αλκοολούχα ποτά (1)\nΕκτελεστικός κανονισμός (ΕΕ) αριθ. 1167/2012 της Επιτροπής, της 7ης Δεκεμβρίου 2012, για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών\nΑπόφαση του Ευρωπαϊκου Συμβουλιου, της 22ας Νοεμβρίου 2012, σχετικά με τον διορισμό ενός μέλους της Εκτελεστικής Επιτροπής της Ευρωπαϊκής Κεντρικής Τράπεζας\nΑπόφαση του Συμβουλίου, της 29ης Νοεμβρίου 2012, για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου σχετικά με την προσχώρηση της Δημοκρατίας του Τατζικιστάν στον ΠΟΕ\nΑπόφαση του Συμβουλίου, της 6ης Δεκεμβρίου 2012, για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Γερμανία\nΕκτελεστική απόφαση της Επιτροπής, της 30ής Νοεμβρίου 2012, για την έγκριση ετήσιων και πολυετών προγραμμάτων για την εκρίζωση, τον έλεγχο και την επιτήρηση ορισμένων νοσημάτων των ζώων και ζωοανθρωπονόσων, τα οποία υπέβαλαν τα κράτη μέλη για το 2013 καθώς και της χρηματοδοτικής συνδρομής της Ένωσης στα προγράμματα αυτά [κοινοποιηθείσα υπό τον αριθμό C(2012) 8682]\nΕκτελεστική απόφαση της Επιτροπής, της 6ης Δεκεμβρίου 2012, για την τροποποίηση της απόφασης 2009/821/ΕΚ όσον αφορά τους καταλόγους συνοριακών σταθμών ελέγχου και κτηνιατρικών μονάδων στο Traces [κοινοποιηθείσα υπό τον αριθμό C(2012) 8889] (1)


Μπράντλεϊ Κούπερ και Ιρίνα Σάικ μαζί σε πάρτι μετά τα BAFTA (pics) - CNN.gr\nΜπράντλεϊ Κούπερ και Ιρίνα Σάικ μαζί σε πάρτι μετά τα BAFTA (pics)\nΤρίτη, 04 Φεβρουαρίου 2020 10:25\nΟι δρόμοι του Μπράντλεϊ Κούπερ και της Ιρίνα Σάικ συναντήθηκαν ξανά, καθώς το πρώην ζευγάρι βρέθηκε στο ίδιο πάρτι, μετά την τελετή απονομής των BAFTA, και πόζαραν χαμογελαστοί για μια φωτογραφία.\nΗ 34χρονη Ιρίνα Σάικ ήταν το λιγότερο εκτυφλωτική στο πάρτι της βρετανικής Vogue και της Tiffany &Co στο Annabel του Λονδίνου.Το διάσημο μοντέλο, κατέφθασε στο πάρτι χωριστά από τον πρώην σύντροφό της και πατέρα του παιδιού τους. Η Ιρίνα Σάικ και ο Μπράντλεϊ Κούπερ χώρισαν τον περασμένο Ιούνιο, μετά τις φήμες που κυκλοφόρησαν για πιθανή σχέση του ηθοποιού με τη Lady Gaga, που πυροδοτήθηκαν από την εμφάνισή τους στα περσινά Όσκαρ.\nΤο μοντέλο έκλεψε τις εντυπώσεις, φορώντας ένα nude κορμάκι Burberry κάτω από ένα ανύπαρκτο φόρεμα που ήταν διακοσμημένο με λαμπερά κοσμήματα και ολοκλήρωσε το λουκ με ένα διαμαντένιο κολιέ και ταιριαστά σκουλαρίκια. Ο Μπράντλεϊ Κούπερ, από την πλευρά του, που έδειχνε να βαριέται πολύ στην τελετή απονομής των BAFTA, ήταν ιδιαίτερα κομψός με μαύρο κοστούμι του και παπιγιόν.\nΗ νέα συνάντηση του ζευγαριού έρχεται μετά την συνέντευξη που έδωσε πριν από λίγες ημέρες η Ιρίνα Σάικ στην βρετανική Vogue, όπου και μίλησε για το χωρισμό της από τον Μπράντλεϊ Κούπερ. «Πιστεύω πως σε όλες τις καλές σχέσεις βγαίνουν μαζί πτυχές του καλού και του κακού μας εαυτού. Έτσι λειτουργεί η ανθρώπινη φύση. Δύο σπουδαίοι άνθρωποι δεν σημαίνει ότι θα γίνουν και καλό ζευγάρι», είχε πει.\nΨΥΧΑΓΩΓΙΑ\t· ΙΡΙΝΑ ΣΑΙΚ\t· ΜΠΡΑΝΤΛΕΙ ΚΟΥΠΕΡ\t· BAFTA


Πορτατίφ Espiel SLA112\nΔώστε μια ξεχωριστή πινελιά στον χώρο σας με τα φωτιστικά της Espiel, που θα γεμίσουν το χώρο σας με φως αλλά και στυλ. Με μεταλλική σύνθεση και αντικέ ύφος, αυτό το πορτατίφ μπορεί να τοποθετηθεί σε οποιοδήποτε δωμάτιο του σπιτιού σας ταιριάζει καλύτερα. Ηλεκτρική Τάση: 110V-240V. Δέχεται 1 λαμπτήρα E27 μέγιστης ισχύος 40Watt (Δεν περιλαμβάνεται).\nΤεμάχια 1 Επιτραπέζιο Φωτιστικό 41Μx41Πx50Υ\nΤεμάχια: 1 Επιτραπέζιο Φωτιστικό 41Μx41Πx50Υ


Οι 10 αγαπημένες ταινίες του Άγγελου Μπράτη* | Οι 10 αγαπημένες ταινίες του Άγγελου Μπράτη* | Αρχείο | PLUS | Θέματα | LiFO\nΟι 10 αγαπημένες ταινίες του Άγγελου Μπράτη*\nΟ σχεδιαστής μόδας Άγγελος Μπράτης επιλέγει τις 10 αγαπημένες ταινίες του\n15.4.2011 | 11:37\n(photo by FILEP MOTWARY)\nΗ σχέση μου με τον κινηματογράφο είναι πολύ δυνατή, σχεδόν παιδική θα έλεγα. Όταν βρίσκομαι σε μια σκοτεινή αίθουσα, αφήνομαι και παραδίνομαι στα χέρια του σκηνοθέτη και τον ηθοποιών. Μου είναι σχεδόν αδύνατο να μην ταυτιστώ, ακόμα και με τα πιό παρανοϊκά σενάρια. Προσπαθώ να παρατηρώ κάθε λεπτομέρεια του κάδρου και όσο το δυνατόν να μην είμαι κριτικός απέναντι σ'αυτό που βλέπω (τουλάχιστον μέχρι να βγω απο την αίθουσα). Τρελαίνομαι για ερωτικές ιστορίες. Οι σχέσεις των ανθρώπων είναι μια πηγή ανεξάντλητη. Οι σκηνοθέτες που καταφέρνουν να “ντύνουν” αυτά τα ανθρώπινα συναισθήματα με πολύ προσεγμένη αισθητική είναι σαφώς και αγαπημένοι μου. Ο πόνος της (ερωτικής) απώλειας μου ξυπνά αυτόματα συναισθήματα και ενστικτώδεις σκέψεις μέσα μου. Αυτό είναι ο κινηματογράφος για μένα. Σαν αληθινή ζωή.\nSuddenly, last summer του Joseph L. Mankiewicz\nΤο Suddenly last summer το είδα πριν μερικά χρόνια στο σπίτι μου στην Αθήνα. Mόνος αρχές καλοκαιριού δανειζόμουν απο το video club της γειτονιάς μου όλες τις κλασσικές ταινίες που δεν είχα δει.Το είδα μόνο μια φορά μέχρι σήμερα άλλα νομίζω οτι ζεί μέσα μου. Με συγκινεί ο τρόπος που υποδύεται τον ρόλο της η Elizabeth Taylor και το πώς παραδίνεται στην τρέλα με αψεγάδιαστο στύλ.Το δε μαύρο φόρεμα που φορά είναι το ωραιότερο στην ιστορία του κινηματογράφου. Ασφυκτικά στενό, με στενούς πούφ ώμους και ένα μικρό κόψιμο στον λαιμό σαν χαρακιά. Η μητέρα-θεότητα Kathrin Herburn που κατεβαίνει με ατομικό, ανθισμένο ασανσέρ για να υποδεχτεί τον Μοντγκόμερυ Κλιφτ είναι απο τις αγαπημένες μου στιγμές. Όπως και οταν ταίζει το σαρκοφάγο φυτό της.\nWhat Ever Happened to Baby Jane? του Robert Aldrich\nΤην ταινία την είδα για πρώτη φορά όταν σπούδαζα στο Άμστερνταμ το 2002, σ'ένα φιλικό σπίτι μετά απο δείπνο και δέν πίστευα στα μάτια μου.'Ενα έργο τόσο σύγχρονο και ακέραιο. Μοναδικές ερμηνείες απο την Betty Davis και την Joan Crawford, δύο ιερά τέρατα του Hollywood. Πρώτη αγαπημένη μου σκηνή είναι όταν τα φώτα του αυτοκινήτου πέφτουν επάνω στα πόδια της Joan.Το αυτοκίνητο πέφτει επάνω τους με ταχύτητα, αλλα το τελευταίο πλάνο είναι η γρήγορη περιστροφή της κλος φούστας της! Δεύτερη αγαπημένη σκηνή όταν η Betty παρουσιάζει το μουσικό-θεατρικό της σκέτς και το δωμάτιο μετατρέπεται σε σκηνή θεάτρου στην φαντασία της. Τρίτη αγαπημένη σκηνή η τελευταία στην παραλία η Betty παραδομένη στην τρέλα και περιτρυγυρισμένη απο το κοινό-θαυμαστές της. Δεν ξέρω γιατί τελικά σκοτώνουμε αυτό που αγαπάμε. Ίσως γιατί δεν αντέχουμε τον εαυτό μας παραδομένο σε κάποιον άλλο?\nRear Window του Alfred Hitchcock\nΗ συγκεκριμένη ταινία είναι ένας πρώϊμος big brother, πολύ μπροστά απο την εποχή του, που μας φέρνει αντιμέτωπους με την δίκη μας περιέργεια.Την ταινία αυτή την είδα μαζί με άλλες του Χίτσκοκ, σε φιλικό φεστιβάλ για δυο που οργάνωσε η φίλη μου Νατάσσα (απόλυτη χιτσκοκική φιγούρα η ίδια:) πρίν από πολλά χρόνια στο σπίτι της για να με κάνει να εντρυφήσω στο χιτσκοκικό στύλ.\nThe Hand του Wong Kar-wai\nΕίμαι λάτρης του Kar Wai, όπως είπα και πιο πάνω απο την πρώτη ταινία του που είδα (Happy Together) με γοήτευσε με τον ρετρό ρομαντισμό του. Δεν είναι τυχαίο οτι στις ταινίες του παρουσιάζει πάντα ερωτικές ιστορίες. Ο τρόπος που τις χορογραφεί, μισά βήματα με όλοκληρες λέξεις. Ενδυματολογικές λεπτομέρειες, υπέροχη φωτογραφία πάντα και οι απόλυτες μουσικές επιλογές είναι στοιχεία που δεν λείπουν απο καμία ταινία του. Στο the Hand επιλέγει ως πρωταγωνιστή έναν νεαρό ράφτη στο Hong Kong του 50 (ηταν αδύνατον να μην ταυτιστώ αμέσως) που μην μπορώντας να εκφράσει τον ερωτά του για μία πόρνη πολυτελείας μεταφέρει τα συναισθήματα του στα ρούχα που φτιάχνει για αυτήν. Την ταινία αυτή την είδα σε ένα σινεμά στην Trastevere της Ρώμης, φυσικά μεταγλωτισμένη στα ιταλικά, αλλα αυτό δεν μείωσε σε τίποτα την ομορφιά της. Την πρώτη φορά που βρέθηκα στο Hong Kong αναζήτησα τις αστικές λεπτομέρειες που εμφανίζονται επανειλλημένα στις ταινιές του Wai. Με έκπληξη ανακάλυψα πως στην παλιά συνοικία του Hong Kong υπάρχουν οι ίδιες χαλασμένες νέον επιγραφές να αντανακλούν το φως τους σε βρώμικα τζάμια φτηνών εστιατορίων. Ένιωσα την ομίχλη που καλύπτει όλο το νησί μες το καλοκαίρι και την κολώδη και ζεστή βροχή στο δέρμα μου. Ο φίλος μου Gallant μου είπε πως στην παλιά συνοικία βρίσκεται και το σπίτι του Kar Wai. No doubt.\nΟ δυναμισμός κόντρα στην παράδοση. Η αγάπη κόντρα στην ελευθερία. Ο έρωτας που λυτρώνει τους ανθρώπους, αλλά έρχεται η ζωή τελικά και δίνει και στους δύο ενα δυνατό χαστούκι γαμώτο.Η αλόγιστη ανάγκη για ελευθερία που προκαλεί πολλές φορές την αυτοκαταστροφή. Μια ταινία που πραγματικά σε πιάνει απο το κεφάλι (και στο χτυπάει στον τοίχο).\nHappiness του Todd Solondz\nΤο Happiness το είδα στο ΑΣΤΥ (κάπου πρίν το μιλένιουμ-δεν τα πάω καλά με τις χρονολογίες) και είχα καιρό να γελάσω έτσι. Μαύρο χιούμορ, γλυκόπικρες ιστορίες φαινομενικά ασύνδετες μεταξύ τους σ΄ένα παράλληλο σύμπαν, αυτό της σύγχρονης αμερικανικής κοινωνίας, γεμάτες ταμπού με κοινό χαρακτηριστικό την ανάγκη για σωματική και ανθρωπινη επαφή.Η τελευταία σκηνή με τον σκύλο και το παιδάκι στο μπαλκόνι νομίζω οτι είναι απο τα πιο έξυπνα φινάλε στον σύγχρονο κινηματογράφο. Όλο το αμερικάνικο όνειρο τριμένο στην μούρη του θεατή.\nJuliet of the Spirits του Federicco Fellini\nO Fellini εΙναι ενα σύμπαν απο μόνος του.Ο ιταλός που όλοι οι ιταλοί θα ήθελαν να είναι (ή εμείς θα θέλαμε να ειναι). Στις ταινίες του οι γυναίκες ειναι πάντα γυναίκες, με όλη την πολυπλοκότητα που της διακατέχει. Κανείς άλλος σκηνοθέτης δεν αγάπησε περισσότερο τις γυναίκες. Απέδειξε την αγάπη του στην Ιουλιέτα των πνευμάτων κάνοντας ενα φίλμ για την γυναίκα του Gulietta Massini. Όχι μόνο δεν την παρουσίασε ως μια απλή ιταλίδα σύζυγο, αλλά της προσέδωσε μαντικές και σχεδόν μαγικές ιδιότητες. Μια παράλληλη σουρεαλιστική Ρώμη όπου η Gulietta περιφερεται με μια μητρική γλυκύτητα και ενα συνεχές μειδίαμα στα χείλη σαν παιδί που θέλει να παίξει αλλά φοβάται να γελάσει δυνατά μήπως και το παράλογο όνειρο του σταματήσει ξαφνικά. Μετά από 7 χρονια που ζω και πηγαινοέρχομαι στην Ρώμη, μπορώ να πω πως είναι όντως ετσι. Την ταινία μου την έκανε δώρο ένας φίλος μου σε DVD ο οποίος έχει χτυπήσει στο χέρι του τατουάζ μια ατάκα της ταινίας:\nThe bitter tears of Petra Von Kant του Rainer Werner Fassbinder\nΚαταρχήν η ταινία σου προκαλεί αισθήματα εγκλωβισμού. Ένας καταπιεσμένος, καταπιεστικός έρωτας μεταξύ της σχεδιάστριας μόδας Πέτρα και της βοηθού της. Σχεδόν σαδιστικός, όπου μέσα στα δυο δωμάτια που είναι γυρισμένη όλη η ταινία οι ρόλοι εναλάσσονται χωρίς τελικά να γνωρίζεις ποιά χειρίζεται ποιά. Ενδυματολογικά εξαίσια με ελάχιστα μέσα. Δυο ρόμπες, μια περούκα, δυο φορέματα. Στην πρώτη σκηνή η Πέτρα ξυπνά και ντύνεται-μεταμορφώνεται, χωρίς να γδυθεί σε ένα υπέροχο μακρύ μονοπλάνο.\nHable con ela του Pedro Almodovar\nΤαινία του Αλμοδοβάρ είδα πρώτη φορά απο την τηλεόραση κάπου στα χρόνια του γυμνασίου, το Γυναίκες στα πρόθυρα νευρικής κρίσης, αν θυμάμαι σωστά. Στον Αλμοδοβάρ μου αρέσει το ταπεραμέντο και το χιούμορ καθώς και η αστείρευτη σεξουαλικότητα που καταντάει κωμικοτραγική .Η ποπ αισθητική του συνδυασμένη με δράμα mediterrane , η εμμονή του με το κόκκινο χρώμα και τις ταυρομαχίες, όπου στην συγκεκριμένη ταινία βάζει στην θέση του ταυρομάχου μια γυναίκα.Το σενάριο μοιάζει τόσο τραβηγμένο (όπως σε όλες τις ταινίες του) και όμως καταφέρνει να σε συγκινήσει περισσότερο από κάθε άλλη. Η σκηνή που ο εραστής νοσοκόμος γίνεται μικροσκοπικός ασπρόμαυρος ήρωας βουβής ταινίας και εξευρευνεί το γιγάντιο αιδοίο της αγαπημένης του είναι απο τις πιο όμορφες και τρυφερές της ταινίας.\nTime του Kim Ki Duk\nΤο TIME μου το σύστησε η φίλη μου Σοφία (μου αρέσει που με όλους τους φίλους μου στην Αθήνα το σινεμά ειναι κάτι που μας ενώνει και μου λείπει πολύ αυτή η συνδιαλλαγή εδώ στην Ρώμη). Είχα ήδη δει το "άνοιξη,καλοκαίρι,φθινόπωρο,χειμώνας και πάλι άνοιξη" αλλά δεν ήξερα οτι πρόκειται για τον ίδιο σκηνοθέτη. Έκτοτε πήρα και είδα όλες του τις ταινίες. Στο TIME πρωταγωνιστεί ένα ευτυχισμένο νεαρό ζευγάρι ώσπου μια μέρα το κορίτσι εξαφανίζεται χωρίς καμιά εξήγηση. Περνούν αρκετοί μήνες αναζητώντας την χωρίς ίχνος. Το κορίτσι επιστρέφει με καινούργιο πρόσωπο και όνομα και προσπαθεί να τον κάνει να την ξαναερωτευθεί. Η ταινία είναι ενα καταπληκτικό comment σχετικά με την ηθική της πλαστικής χειρουργικής αλλά και σχετικά με την ερωτική υπόσχεση ¨για πάντα μαζί¨.Ο φόβος της μήπως την βαρεθεί την κάνει να αλλάξει πρόσωπο και καταλήγει να ζηλεύει την πρώην του εραστή της, δηλαδή την ιδια! Αλήθεια, αν γίνω κάποιος άλλος, θα συνεχίσεις να μ'αγαπάς?\n2001 Space Odyssey: Η φωνή του computer με κατατρέχει. Η φωνή ήταν ίσως και το μόνο σεξουαλικά φορτισμένο στοιχείο στην ταινία τώρα που το σκέφτομαι; Io Sono la Amore: μιλανέζικος ελιτισμός σε όλο του το μεγαλείο.Η Tilda Swindon ως Ρωσίδα, εξαιρετική. Στέλλα: εμμονές είναι αυτές. Η Μελίνα πανέμορφη (πάλι το μαύρο φόρεμα) να τραγουδά με πάθος ένα απο τα αγαπημένα μου τραγούδια.\nAngelos Bratis 15.4.2011 | 15:09


Amila Gym Tube με Clip-Medium-Άξεσουάρ Γυμναστικής.\nAmila Gym Tube Λάστιχο Αντίστασης με Clip - Medium\nΤο λάστιχο γυμναστικής Amila είναι υψηλής κατασκευής και πολύ ανθεκτικό. Διαθέτει clipι για να το τοποθετήσεις εύκολα σε ένα σταθερό μέρος και να κάνεις ασκήσεις. Είναι διαθέσιμο σε διαφορετικά χρώματα, ανάλογα με το βαθμό δυσκολίας για να επιλέξεις αυτό που σου ταιριάζει περισσότερο. Είναι κατάλληλο και για επαγγελματική, αλλά και για προσωπική χρήση.\nΓυμνάσου δυναμικά με το λάστιχο ενδυνάμωσης και αντίστασης κάνοντας τις προπονήσεις σου κορυφαίες πολύ εύκολα! Πρόσθεσε το λάστιχο με κλιπ στις προπονήσεις και κάνε πολλές και διαφορετικές ασκήσεις! Κάψε θερμίδες και ενδυνάμωσε το σώμα σου αποτελεσματικά! Εξασφάλισε ποιοτικές προπονήσεις ακόμα και στο σπίτι με σύμμαχο σου την Amila.\nΑκόμα πιο σταθερή προπόνηση!\nΣτερέωσε το λάστιχο σε ένα στιβαρό μέρος ή σε έναν ιμάντα γυμναστικής και πρόσθεσε μεγαλύτερη αντίσταση και σταθερότητα στις ασκήσεις σου. Κάνε πιο απαιτητικές και δυναμικές τις ασκήσεις σου! Μετάτρεψε οποιοδήποτε μέρος του σπιτιού σου στο δικό σου προσωπικό γυμναστήριο!\nΕπίλεξε το λάστιχο με κλιπ που ταιριάζει περισσότερο στις ανάγκες σου! Ανάλογα με το βαθμό δυσκολίας που θες να προσθέσεις στις ασκήσεις σου, διάλεξε πόσο μικρής ή μεγάλης δυσκολία θέλεις να είναι το λάστιχο γυμναστικής σου. Όσο πιο σκληρό είναι το λάστιχο τόσο πιο δύσκολο είναι. Αντίστοιχα όσο πιο ελαφρύ είναι το λάστιχο τόσο πιο εύκολο είναι.


Πρόστιμα σε Κηφισιά, Πανσερραϊκό - Footballleague News\nΠρόστιμα σε Κηφισιά, Πανσερραϊκό\nΜάιος 13, 2022 (16:43)\nΟι αποφάσεις του αθλητικού δικαστή στη Super League 2.\nΟ αθλητικός δικαστής τιμώρησε την Κηφισιά με πρόστιμο 1.000 ευρώ για ρίψη αντικειμένου στον αγώνα με το Αιγάλεω και με 500 ευρώ τον Πανσερραϊκό για άναμμα πέρυσι πυρσών στο ματς με τη Βέροια. Αναλυτικά:\nΑΠΑΛΛΑΣΣΕΙ την ΠΑΕ ΚΗΦΙΣΙΑ από την αποδιδόμενη σε αυτή πειθαρχική παράβαση (πειθαρχική δίωξη ποδοσφαιρικού εισαγγελέα ΕΠΟ).\nΑΠΑΛΛΑΣΣΕΙ την ΠΑΕ ΚΑΒΑΛΑ Α.Ο. για το αδίκημα της μη αναγραφής και πρόσληψης προπονητή (αγώνες 27.3.22 με ΠΑΕ Ολυμπιακό Βόλου και 30.03.22 με ΠΑΕ ΠΑΟΚ Β).\nΔΕΧΕΤΑΙ ότι η ΠΑΕ ΚΗΦΙΣΙΑ τέλεσε την αποδιδόμενη σε αυτήν πειθαρχική παράβαση, ήτοι ρίψη αντικειμένου από φίλαθλό της, το οποίο κατά την κοινή πείρα δεν ήταν πρόσφορο να προκαλέσει σωματική βλάβη προσώπου. ΕΠΙΒΑΛΛΕΙ στην ΠΑΕ ΚΗΦΙΣΙΑ τη χρηματική ποινή των 1.000€ (αγώνας 30.3.22 με ΠΑΕ Αιγάλεω).\nΔΕΧΕΤΑΙ ότι η ΠΑΕ ΠΑΝΣΕΡΡΑΪΚΟΣ τέλεσε την αποδιδόμενη σε αυτήν πειθαρχική παράβαση, ήτοι το άναμμα πέντε πυρσών στις κερκίδες. ΕΠΙΒΑΛΛΕΙ στην ΠΑΕ ΠΑΝΣΕΡΡΑΪΚΟΣ τη χρηματική ποινή των 500€ (αγώνας 26.3.22 με ΠΑΕ ΝΠΣ Βέροια).\nΑΠΑΛΛΑΣΣΕΙ την ΠΑΕ ΧΑΝΙΑ και τον ΓΕΩΡΓΙΟ ΤΟΥΛΟΥΠΑΚΗ, από την αποδιδόμενη σε αυτόν πειθαρχική παράβαση της διάταξης του άρθρου 12 παρ. 5 του ΚΑΠ της ΕΠΟ (αγώνας 30.03.22 με ΠΑΕ Καραϊσκάκης Άρτας).\nΔΕΧΕΤΑΙ ότι η ΠΑΕ ΠΙΕΡΙΚΟΣ ΝΕΩΝ τέλεσε την αποδιδόμενη σε αυτήν πειθαρχική παράβαση, της υπαίτιας μη τέλεσης αγώνα. ΕΠΙΒΑΛΛΕΙ στην ΠΑΕ ΠΙΕΡΙΚΟΣ ΝΕΩΝ τη χρηματική ποινή των 3.000€ και την τιμωρεί με απώλεια του αγώνα της με ΠΑΕ Αλμωπός Αριδαίας με τέρματα 0-3 (αγώνας 27.3.22)».\nLast modified onΠαρασκευή, 13 Μάιος 2022 18:29\nMore in this category: « Ο διεθνής Αγκάγιεφ στη Λιβαδειά «Βαρεία» παράβαση ο Απόλλων Πόντου! »


Η κληρονομιά της γελοιότητας | Απόψεις | Η ΚΑΘΗΜΕΡΙΝΗ\nΟυδείς μπορεί να πάρει στα σοβαρά τον κ. Πάνο Καμμένο. Οι παλινωδίες και οι κυβιστήσεις του είναι η χαρά των social media και των σατιρικών εκπομπών. Εγινε συγκυβερνήτης με αυτούς που έλεγε ότι δεν θα συνεργαστεί ποτέ. Ψήφισε με τον ΣΥΡΙΖΑ μνημόνιο ενώ έλεγε «ούτε νεκρός δεν θα συνεργαστώ με όσους ψήφισαν μνημόνια. Αν έρθει μνημόνιο, θα φύγω από την κυβέρνηση, τους ΑΝΕΛ και την πολιτική! Δεν ανταλλάσσω την αξιοπρέπειά μου με καμία καρέκλα» (27.4.2012). «ΦΠΑ στα νησιά δεν πρόκειται να υπάρξει όσο είμαι υπουργός», έλεγε στις 7 Ιουλίου 2015. «Με τίποτε. Ποτέ. Είναι μια πράξη εγκληματική και αντισυνταγματική». Ολοι ξέρουμε τι έγινε.\nΟταν ο κ. Γιάννης Μουζάλας, εν τη ρύμη του λόγου του, ανέφερε την «ακατονόμαστη» χώρα ως Μακεδονία, ο κ. Καμμένος ξεσπάθωσε: «Δεν αρκεί η συγγνώμη, Μουζάλα, ζητώ την παραίτησή του» και «ο κύριος Μουζάλας οφείλει αυτή τη στιγμή να παραιτηθεί. Δεν υπάρχουν γκάφες στην πολιτική. Στην πολιτική και στη ζωή όποιος κάνει λάθος το πληρώνει» (15.3.2016). Δεκαπέντε μέρες μετά (30.3.2016) έλεγε ότι ήταν ένα απλό «λεκτικό λάθος» και δεν θα έκανε τη χάρη στην αντιπολίτευση να δημιουργήσει πρόβλημα στην κυβέρνηση, αλλά ο ... Σαμαράς, ο Μητσοτάκης, ο μπήξε, ο δείξε...\nΜε τις εξελίξεις στο Μακεδονικό ο κ. Καμμένος ξεπέρασε ακόμη και τον προηγούμενο εαυτό του. Ενώ θεωρεί τη συμφωνία κάκιστη, στηρίζει την κυβέρνηση που τη φέρνει. Ο ίδιος θα πάει στη σύνοδο του ΝΑΤΟ, όπου ο πρωθυπουργός και ο υπουργός Εξωτερικών θα υπερασπιστούν τη συμφωνία. Ζήτησε δε να ψηφιστεί η συμφωνία, που ο ίδιος θα καταψηφίσει, από 180 βουλευτές! Ενώ «οι Ανεξάρτητοι Ελληνες δεν διαπραγματευόμαστε το όνομα “Μακεδονία” και την ιστορία μας» (15.3.2016) τώρα ζητάει την αλλαγή στάσης της αντιπολίτευσης, ώστε να περάσει η συμφωνία του εταίρου του (που ο ίδιος θεωρεί κάκιστη) και ο ίδιος να διατηρήσει τον υπουργικό του θώκο. Ούτε γάτα ούτε ζημιά. Ετσι νομίζει τουλάχιστον...\nΠολλοί θεωρούν ότι η ενασχόληση με τα πεπραγμένα του κ. Καμμένου είναι τζάμπα κόπος και τζάμπα λέξεις. Αποτελεί όμως πρόβλημα ότι κατέχει τη θέση του υπουργού Αμυνας της Ελληνικής Δημοκρατίας. Μεγαλύτερο πρόβλημα είναι πως στην πολιτική τίποτε δεν πάει χαμένο. Ολα αφήνουν το ίχνος τους· θετικό ή αρνητικό. Μπορεί η κυβέρνηση να είναι «θέατρο σκιών», κατά τον χθεσινό τίτλο της «Κ» (4.7.2018), αλλά οι κοινωνικές αντιστάσεις στη γελοιότητα χαλαρώνουν. Αυτό το σόου της καρέκλας θα είναι πάτημα κάποιων στο μέλλον για ακόμη πιο χυδαίες συμπεριφορές. Οπως οι χουλιγκανισμοί την περίοδο του αντιμνημονίου επανεμφανίστηκαν με άλλο πρόσημο και μεγαλύτερη επικινδυνότητα τώρα, έτσι και η πολιτική ανηθικότητα των ΣΥΡΙΖΑΝΕΛ θα χρησιμοποιηθεί ως πρόσχημα για ακόμη μεγαλύτερη ανηθικότητα. Οψόμεθα...